4 การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์และการบริการ

บริษัท ที.เอ็ม.ซี อุตสาหกรรม จำกัด (มหาชน)
ดำเนินธุรกิจผลิตและจำหน่ายเครื่องจักรระบบไฮดรอลิค
เพื่อจำหน่ายให้แก่ผู้ประกอบการในอุตสาหกรรมต่างๆ เพื่อนำไปใช้ในสายการผลิตสินค้าของตน อาทิ
อุตสาหกรรมยานยนต์ อุตสาหกรรมเครื่องใช้ไฟฟ้า งานก่อสร้าง อุตสาหกรรมเกษตรแปรรูป
และอุตสาหกรรมทำแม่พิมพ์ เป็นต้น
โดยหลักการทำงานของเครื่องจักรระบบไฮดรอลิคจะทำงานโดยอาศัยของเหลว ได้แก่
น้ำมันไฮดรอลิคซึ่งทำหน้าที่เป็นตัวกลางในการถ่ายทอดแรงไปขับเคลื่อนกระบอกสูบไฮดรอลิคเพื่อไปทำให้เครื่องจักรระบบไฮดรอลิคเคลื่อนไหว
ซึ่งของเหลวจะถูกควบคุมโดยตรงหรือโดยอัตโนมัติโดยวาล์วควบคุมและจัดส่งผ่านท่อและสายไฮดรอลิค

ปัจจุบัน บริษัทสามารถผลิตเครื่องจักรระบบไฮดรอลิคได้หลายประเภท
โดยผลิตภัณฑ์และบริการของบริษัทสามารถจำแนกได้เป็น 4 ประเภทหลักดังนี้

1. ผลิตภัณฑ์เครื่องเพรสระบบไฮดรอลิค

2. ผลิตภัณฑ์เครนระบบไฮดรอลิค

3. ผลิตภัณฑ์เครื่องทุ่นแรงระบบไฮดรอลิค

4. บริการแปรรูปโลหะด้วยเครื่องจักรและการซ่อมบำรุงเครื่องจักรระบบไฮดรอลิค

1. ผลิตภัณฑ์เครื่องเพรสระบบไฮดรอลิค (Hydraulic Press)

เครื่องเพรสแบบไฮดรอลิค (Hydraulic press) ถือเป็นสินค้าที่เป็นรายได้หลักของกลุ่มบริษัท
โดยบริษัทมีสัดส่วนรายได้จากการจำหน่ายเครื่องเพรสระบบไฮดรอลิคในปี 2554 และ ปี 2555
เท่ากับร้อยละ 43.09 และ 56.17 ตามลำดับ
โดยเครื่องเพรสระบบไฮดรอลิคเป็นเครื่องจักรที่ใช้ของเหลว (น้ำมันไฮดรอลิค)
ส่งถ่ายแรงเพื่อไปขับเคลื่อนกระบอกไฮดรอลิค เพื่อสร้างแรงอัดลงบนชิ้นงานในการขึ้นรูปผลิตภัณฑ์
หรือเพื่อวัตถุประสงค์อื่นๆตามแต่การออกแบบเครื่องจักร
เครื่องเพรสระบบไฮดรอลิคของบริษัทมีกลุ่มลูกค้าสำคัญ คือ
กลุ่มอุตสาหกรรมยานยนต์และกลุ่มอุตสาหกรรมไฟฟ้า รวมถึงอุตสาหกรรมแม่พิมพ์ ดังนี้

[]ปัจจุบันบริษัทสามารถออกแบบและผลิตเครื่องเพรสไฮดรอลิคที่สามารถสร้างแรงกดได้สูงถึง
3,500 ตัน ซึ่งนับเป็นเครื่องเพรสที่มีแรงกดสูงที่สุดที่สามารถผลิตได้ในประเทศไทย ทั้งนี้
เครื่องเพรสของบริษัทสามารถแบ่งตามลักษณะการนำไปใช้งานได้ดังนี้

  ภาพแสดงส่วนประกอบของเครื่องเพรสแบบไฮดรอลิค

1.  เครื่องตรวจเช็คผิวหน้าแม่พิมพ์

  []

[]

2.  เครื่องทดสอบแม่พิมพ์

  []

3.  เครื่องเพรสลากขึ้นรูป

[]

4.  เครื่องเพรสกดขึ้นรูปตามแม่พิมพ์แบบใช้ความร้อน

  []

5.  เครื่องพับขอบชิ้นงาน

[]

6.  เครื่องเพรสสำหรับการพับขอบ ตัดขอบและเจาะรูชิ้นงาน

[]

ตัวอย่างผลิตภัณฑ์ที่ได้จากการใช้เครื่องเพรสระบบไฮดรอลิค

[]

[]

[]

2. ผลิตภัณฑ์เครนระบบไฮดรอลิค

บริษัทมีสัดส่วนรายได้จากการจำหน่ายเครนระบบไฮดรอลิคในปี 2554 และปี 2555 เท่ากับร้อยละ
27.75 และ 16.23 ตามลำดับ
เครนระบบไฮดรอลิคเป็นอุปกรณ์ที่ใช้ยกสิ่งของขึ้นลงตามแนวดิ่งและเคลื่อนย้ายสิ่งของเหล่านั้นในลักษณะแขวนลอยไปตามแนวราบเครนมีอยู่หลักๆ
2 ประเภทคือเครนแบบแขนตรงและเครนแบบพับ
ความแตกต่างคือเครนแบบแขนตรงจะไม่สามารถพับแขนเก็บได้
โดยบริษัทมีการผลิตเครนแบบพับเท่านั้น
บริษัทมีผลิตภัณฑ์เครนทั้งแบบติดตั้งอยู่กับที่เพื่อใช้ในการย้ายสิ่งของภายในโรงงานหรือสถานที่ที่ทำงานอยู่จุดเดิมเป็นประจำ
และแบบติดตั้งบนรถบรรทุกเพื่อให้สามารถเคลื่อนย้ายเครนไปยังพื้นที่ที่ต้องการใช้งานได้โดยสะดวกและไม่เสียเวลาในการติดตั้ง
เครนระบบไฮดรอลิคของบริษัทสามารถแบ่งได้ 2 ประเภทหลักๆ ดังนี้

[]

ภาพแสดงโครงสร้างของเครนระบบไฮดรอลิค

2.1) เครนแบบมาตรฐาน
เป็นเครนที่ทำตามคุณสมบัติที่ได้รับการออกแบบและผลิตเป็นจำนวนมากเพื่อให้มีสินค้าสำหรับจัดส่งลูกค้าอย่างรวดเร็ว
โดยเครนแบบมาตรฐานนี้มีรุ่นต่างๆเพื่อรองรับลักษณะงานและน้ำหนักยกที่ลูกค้าต้องการ

+----------------+-------------------------------+---------+----------+
| รูปภาพ          | ลักษณะงาน                      | ประสิทธิภ | ระยะย    |
|                |                               | าพการยก | ืดด้วยระบบ |
|                |                               | (ต      |          |
|                |                               | ัน/เมตร) | ไฮดรอ    |
|                |                               |         | ลิค(เมตร) |
+----------------+-------------------------------+---------+----------+
| 2000AA         | ใช้เกี่ยวกับงานราชการเป็นส่วนใหญ่    | 4       | 6        |
|                | เช่น                           |         |          |
| []             | ง                             |         |          |
|                | านตัดต้นไม้งานติดตั้งกระเช้าซ่อมไฟทาง |         |          |
|                | รวมถึง ยกชิ้นงานต่าง ๆ            |         |          |
+----------------+-------------------------------+---------+----------+
| รูปภาพ          | ลักษณะงาน                      | ประสิทธิภ | ระยะย    |
|                |                               | าพการยก | ืดด้วยระบบ |
|                |                               | (ต      |          |
|                |                               | ัน/เมตร) | ไฮดรอ    |
|                |                               |         | ลิค(เมตร) |
+----------------+-------------------------------+---------+----------+
| 065A-AA        | ใช้เกี่ยวกับงานราชการเป็นส่วนใหญ่    | 6.5     | 5.2 -    |
|                | เช่น งานตัดต้นไม้ งานติดตั้งกระเช้า   |         | 6.5      |
| []             | ซ่อมไฟทาง รวมถึงยกชิ้นงานต่าง ๆ    |         |          |
+----------------+-------------------------------+---------+----------+
| 6000A/AA[]     | ใช้สำหรับงานพวกโรงเหล็ก,         | 11.2 -  | 8.4      |
|                | งานก่อสร้างเป็นเครนที่ติดตั้งอยู่กับที่    | 11.3    |          |
|                | หรือติดตั้งกับรถบรรทุกติดตัวคีบเศษเหล็ก |         | (มีแ      |
|                | สามารถเคลื่อนย้ายได้              |         | ขนต่อพิเศษ |
|                |                               |         | เพิ่มระยะย |
|                |                               |         | ืดเป็น12.5 |
|                |                               |         | เมตร)    |
+----------------+-------------------------------+---------+----------+
| []8000A/AA     | เป็นเครนขนาดใหญ่ ติดตั้งกับรถบรรทุก  | 16      | 6.5 -    |
|                | 10                            |         | 8.4      |
|                | ล                             |         |          |
|                | ้อส่วนใหญ่จะใช้เกี่ยวกับงานก่อสร้างต่าง |         | (มีแ      |
|                | ๆ เช่น งานยกเสาเข็ม             |         | ขนต่อพิเศษ |
|                |                               |         | เพิ่มระยะย |
|                |                               |         | ืดเป็น12.5 |
|                |                               |         | เมตร)    |
+----------------+-------------------------------+---------+----------+
| 6000S[]        | ใช้สำหรับงานโรงไม้               | 12      | 8.2      |
|                | - เป็นเครนเฉพาะรุ่น              |         |          |
|                | ส่วนใหญ่จะใช้สำหรับคีบเศษเหล็ก,     |         |          |
|                | คีบไม้                          |         |          |
|                | แ                             |         |          |
|                | ละสามารถติดตั้งกับเรือเพื่อคีบผักตบชวา |         |          |
|                | - ติดตั้งอยู่กับที่                   |         |          |
|                | หรือติดตั้งกับรถบรรทุกเคลื่อนย้ายได้    |         |          |
+----------------+-------------------------------+---------+----------+
| []Container    | ใช้สำหรับงานเกี่ยวกับการขนย้าย เช่น  | -       | -        |
| lift           | เศษขยะ เศษเหล็กตามโรงงานต่าง ๆ  |         |          |
+----------------+-------------------------------+---------+----------+

2.2) เครนประเภทอื่นๆ นอกจากเครนแบบมาตรฐานแล้ว
ในการทำงานบางประเภทลูกค้าอาจมีความต้องการเครนที่มีคุณสมบัติเฉพาะ
บริษัทจึงได้มีการพัฒนาหัวคีบชนิดต่างๆ เพื่อนำไปใช้ให้เหมาะสมกับการใช้งาน เช่น
เครนแบบติดตั้งอยู่กับที่สำหรับคีบกระดาษ หรือเครนที่ติดตั้งบนเรือเพื่อเก็บผักตบชวา
เครนที่ใช้ในโรงงานน้ำตาล และเครนที่ใช้ในงานคีบไม้ เป็นต้น

[] []

งานคีบกระดาษ งานตักผักตบชวา

[] []

งานโรงน้ำตาล งานคีบไม้

ตัวอย่างการใช้งานแบบต่างๆโดยการเปลี่ยนอุปกรณ์การคีบ

3. ผลิตภัณฑ์เครื่องทุ่นแรงระบบไฮดรอลิค (Hydraulic Handling Equipment)

บริษัทมีสัดส่วนรายได้จากการจำหน่ายเครื่องทุ่นแรงระบบไฮดรอลิคในปี 2554 และ ปี 2555
เท่ากับร้อยละ 10.16 และ 8.81 ตามลำดับ
เครื่องทุ่นแรงระบบไฮดรอลิคเป็นผลิตภัณฑ์ที่เป็นเครื่องทุ่นแรงในการยกหรือเคลื่อนย้ายสิ่งของ บริษัท
มี ผลิตภัณฑ์เครื่องทุ่นแรงหลากหลายประเภทเพื่อรองรับงานลักษณะต่างๆ โดยสามารถแบ่งได้ 2
ประเภทหลักๆ ดังนี้

3.1) เครื่องทุ่นแรงในการยกเคลื่อนย้าย เป็นเครื่องทุ่นแรงสำหรับช่วยยกหรือเคลื่อนย้ายสิ่งของ
โดยมีความสามารถในการยกส่งของที่มีน้ำหนักได้ตั้งแต่ 350 กิโลกรัม ถึง 20 ตัน
ผลิตภัณฑ์ในกลุ่มนี้มีดังต่อไปนี้

+-----------------------+-------------------------------+--------------+
| รูปภาพ                 | ลักษณะงาน                      | ความสามารถ   |
|                       |                               |              |
|                       |                               | ในการยก      |
+-----------------------+-------------------------------+--------------+
| Drum carrier trucks   | ใช้สำหรับเคลื่อนย้ายถังน้ำมัน 200 ลิตร | 350 กิโลกรัม   |
|                       | ไปตามจุดต่าง ๆ ตามที่ต้องการ       |              |
| []                    |                               |              |
+-----------------------+-------------------------------+--------------+
| Hydraulic drum lift   | ใช้สำหรับยกถังน้ำมัน 200 ลิตร       | 350 กิโลกรัม   |
|                       | ขึ้นแล้วปรับเทได้ หมุน 360 องศา     |              |
| []                    | สามารถยกเรียงกันได้ 3 ลูก         |              |
|                       | และยกขึ้นท้ายรถ 6 ล้อ รถกระบะ     |              |
+-----------------------+-------------------------------+--------------+
| Table lift            | ใช้ส                           | 350 – 500    |
|                       | ำหรับยกชิ้นงานเคลื่อนย้ายไปตามที่ต่างๆ | กิโลกรัม       |
| []                    | เช่น                           |              |
|                       | ยกแม่พิมพ์ชิ้นเล็กๆเพื่อเข้าเครื่องจักร   |              |
|                       | และเพื่อรองรับชิ้นงานจากสายการผลิต  |              |
+-----------------------+-------------------------------+--------------+
| Hydraulic hand lift   | ใช้สำหรับเคลื่อนย้ายวัตถุดิบหรือชิ้นงาน  | 2,500 กิโลกรัม |
|                       | จากจุดหนึ่งไปยังอีกจุดหนึ่ง           |              |
| []                    |                               |              |
+-----------------------+-------------------------------+--------------+
| X-lift                | ใช้สำหรับยกชิ้นงานหรือ             | 1-20 ตัน      |
|                       | สิ่งของขึ้นตามตำแหน่งที่สูงหรือที่ต้องการ |              |
| []                    | เช่น ใช้สำหรับโหลดของขึ้นท้ายรถ,    |              |
|                       | โหลดวัตถุดิบขึ้นตามชั้นที่สูง ๆ,        |              |
|                       | ใช้สำหรับยกรถขึ้นโชว์รูมชั้นที่สูง ๆ,    |              |
|                       | ใช้เป็นลิฟท์ขึ้นลงสำหรับคนพิการ       |              |
+-----------------------+-------------------------------+--------------+

3.2) เครื่องทุ่นแรงในศูนย์บริการยานยนต์
เป็นผลิตภัณฑ์สำหรับใช้งานในศูนย์บริการรถยนต์และมอเตอร์ไซด์
โดยมีความสามารถในการยกสิ่งของที่มีน้ำหนักได้ตั้งแต่ 50 กิโลกรัม ถึง 150 ตัน
ผลิตภัณฑ์ในกลุ่มนี้มีดังต่อไปนี้

+----------------------+----------------------------------+-----------+
| รูปภาพ                | ลักษณะงาน                         | ค         |
|                      |                                  | วามสามารถ |
+----------------------+----------------------------------+-----------+
| Two post lifts       | ใช้สำหรับยกรถยนต์และซ่อมช่วงล่างต่างๆ   | 2,500 -   |
|                      | ตามศูนย์บริการ หรืออู่ซ่อมรถยนต์         | 3,600     |
| []                   |                                  | กิโลกรัม    |
+----------------------+----------------------------------+-----------+
| Hydraulic press      | เป็นการใช้งานประจำชอร์พ             | 10-150ตัน  |
|                      | ซ่อมบำรุงและใช้อัดชิ้นงานตามที่ลูกค้าใช้งาน |           |
| []                   | เช่น อัดบู๊ช อัดลูกปืน อัดลูกหมาก ดันชิ้นงาน |           |
|                      | เป็นต้น                            |           |
+----------------------+----------------------------------+-----------+
| Hydraulic floor      | ใช้สำหรับยกเครื่องยนต์ และยกสิ่งของต่าง  | 1-2 ตัน    |
| cranes               | ๆ ไปยังจุดต่าง ๆ ตามที่ต้องการ         |           |
|                      |                                  |           |
| []                   |                                  |           |
+----------------------+----------------------------------+-----------+
| Motorcycle lifter    | ใช้สำหรับศูนย์บริการ                  | 500       |
|                      | ในการซ่อมรถมอเตอร์ไซค์              | กิโลกรัม    |
| []                   |                                  |           |
+----------------------+----------------------------------+-----------+
| Gear lifter          | ใช้สำหรับถ่ายน้ำมันเครื่อง              | 500       |
|                      | และเคลื่อนย้ายไปตามที่ต่างๆ            | กิโลกรัม    |
| []                   | สามารถยกเกียร์ได้                   |           |
+----------------------+----------------------------------+-----------+
| Hydraulic jack       | ใช้สำหรับยกรถยนต์ รถบรรทุก 10 ล้อ     | 60ตัน      |
|                      | เพื่อเปลี่ยนยาง                      |           |
| []                   |                                  |           |
+----------------------+----------------------------------+-----------+

4. บริการแปรรูปโลหะด้วยเครื่องจักรและซ่อมบำรุงเครื่องจักร

นอกจากความพร้อมทางด้านเครื่องจักรและเทคโนโลยีการผลิตแล้ว
บริษัทยังมีบริการต่างๆเพื่อรองรับความต้องการของลูกค้า
โดยบริษัทมีสัดส่วนรายได้จากการให้บริการในปี 2554 และ ปี 2555 เท่ากับร้อยละ 14.61 และ
16.15 ตามลำดับ ทั้งนี้ การให้บริการของบริษัทมีดังต่อไปนี้

4.1) บริการแปรรูปโลหะด้วยเครื่องจักร การแปรรูปโลหะคือการนำ เหล็กแผ่น เหล็กหล่อ
หรืองานโครงสร้างต่างๆมาทำการแปรรูปให้ได้ลักษณะที่ต้องการเช่น การเจาะ การกลึง การกัด
การปาด เป็นต้น

สืบเนื่องจากการที่บริษัทได้มีการลงทุนในเครื่องจักรขนาดใหญ่เพื่อให้บริษัทสามารถผลิตส่วนประกอบของเครื่องจักรระบบไฮดรอลิคได้ภายในบริษัทเองให้มากที่สุด
โดยเครื่องจักรของบริษัทนั้นมีความสามารถในการแปรรูปโลหะ ที่มีขนาดกว้าง 2.5 เมตร ยาว
6.0 เมตร ซึ่งนับเป็นหนึ่งในผู้ประกอบการเพียงไม่กี่รายในประเทศที่มีเครื่องจักรดังกล่าว ดังนั้น
บริษัทจึงมีการวางแผนการใช้กำลังการผลิตของเครื่องจักรให้เกิดประสิทธิภาพสูงสุดด้วยการรับให้บริการแปรรูปโลหะแก่ลูกค้าในช่วงเวลาที่เครื่องจักรของบริษัทมิได้ถูกใช้ในการผลิตสินค้าของบริษัทเอง
เช่น งานรับปาดโครงสร้างโลหะ งานกัดร่อง และงานเจาะ ฯลฯ
ซึ่งมักใช้ในอุตสาหกรรมขนาดใหญ่ เช่น อุตสาหกรรมยานยนต์ อุตสาหกรรมไฟฟ้า ฯลฯ
โดยรูปแบบการให้บริการดังกล่าว จะเกิดขึ้นเมื่อลูกค้า
มีความต้องการที่จะใช้งานแปรรูปโลหะที่มีขนาดใหญ่เกินกว่า
ที่เครื่องจักรที่ลูกค้ามีอยู่จะสามารถทำการดำเนินการได้เอง

นอกจากนี้
บริษัทยังได้จัดเตรียมทีมงานที่มีความรู้และความชำนาญเฉพาะทางไว้คอยให้คำปรึกษาและแนะนำวิธีการทำงานเพื่อให้ลูกค้ามั่นใจว่าจะได้รับการให้บริการที่คุณภาพและประสิทธิภาพสูงสุดตามเวลาที่ต้องการ

[] [] []

รูปภาพประกอบลักษณะงานแปรรูปโลหะ

4.2) บริการซ่อมบำรุงเครื่องจักรระบบไฮดรอลิค
บริษัทได้จัดเตรียมทีมงานซ่อมบำรุงที่มีประสบการณ์และมีความชำนาญในด้านต่าง ๆ
ไม่ว่าจะเป็นด้านแมคคานิค ไฮดรอลิค ไฟฟ้า อีเลคทรอนิคส์ และด้านอื่นๆ
ที่เกี่ยวกับเครื่องจักรไว้คอยบริการลูกค้าอย่างทันเวลาและทันสถานการณ์
เนื่องจากสินค้าของบริษัทมักถูกนำไปใช้ในสายการผลิตของโรงงานอุตสาหกรรมขนาดใหญ่โดยเฉพาะเครื่องเพรสระบบไฮดรอลิคของบริษัทนั้น
นับได้ว่าเป็นเสมือนหัวใจสำคัญของสายการผลิตของลูกค้าซึ่งหากเกิดการขัดข้องและไม่ได้รับการดูแลอย่างทันท่วงทีก็ย่อมก่อให้เกิดผลกระทบต่อกระบวนการผลิตของลูกค้าได้ปัจจุบันบริษัททีมงานซ่อมบำรุงถึงกว่า20คนซึ่งพร้อมให้บริการแก่ลูกค้าได้ภายใน24-48
ชม.

4.2 การตลาดและภาวะการแข่งขัน

4.2.1. ภาวะการแข่งขัน

จากประสบการณ์ในธุรกิจอันยาวนานกว่า 30 ปี
และการมุ่งเน้นความสัมพันธ์อันดีกับลูกค้าอย่างต่อเนื่อง
โดยให้ความสำคัญและใส่ใจในทุกความต้องการของลูกค้าและมุ่งมั่นในการพัฒนาผลิตภัณฑ์เครื่องจักรของบริษัทให้สามารถตอบสนองความต้องการของลูกค้าให้ได้หลากหลายและครอบคลุมมากที่สุด
ส่งผลให้ผลิตภัณฑ์เครื่องจักรของบริษัทสามารถสร้างยอดขายเพิ่มขึ้นอย่างต่อเนื่องทุกปีโดยได้เข้าไปมีบทบาทในสายการผลิตของลูกค้าในหลาย
ๆ อุตสาหกรรม โดยเฉพาะอย่างยิ่งอุตสาหกรรมยานยนต์
สำหรับภาวะการแข่งขันในธุรกิจผลิตเครื่องจักรระบบไฮดรอลิคนั้น
ผู้บริหารของบริษัทได้ประเมินไว้ดังนี้

1)  เครื่องเพรสระบบไฮดรอลิค

เครื่องเพรสมี 2 ประเภท คือเครื่องเพรสระบบกลไก (Mechanical press)
และเครื่องเพรสระบบไฮดรอลิค (Hydraulic press)
โดยเครื่องเพรสระบบกลไกทำงานด้วยระบบกลไก
โดยใช้ระบบเฟืองเป็นตัวขับทำให้สามารถทำงานได้รวดเร็ว
ไม่สามารถปรับความเร็วในการขึ้นลงของตัวกดได้ ใช้ในการปั๊มชิ้นส่วนโลหะที่มีความหนา
ต้องการความลึกของชิ้นงานไม่มาก ส่วนมากเป็นชิ้นส่วนโครงสร้างภายในที่ผู้ใช้ไม่เห็นชิ้นงาน เช่น
ช่วงล่างรถยนต์ ส่วนเสริมความแข็งแรงของประตูรถยนต์ เป็นต้น
ส่วนเครื่องเพรสระบบไฮดรอลิคทำงานโดยใช้น้ำมันไฮดรอลิคเป็นตัวกลางในการขับเคลื่อน
ทำให้สามารถปรับแรงกดและความเร็วในการกดได้ ใช้ในการปั๊มชิ้นงานที่มีขนาดบาง
ชิ้นงานที่ต้องการความลึกและความละเอียดของพื้นผิว
โดยเครื่องเพรสระบบไฮดรอลิคทำงานได้ช้ากว่าเครื่องเพรสระบบกลไก
ส่วนมากเป็นชิ้นส่วนของรถยนต์ซึ่งเห็นได้ชัด ตัวอย่างชิ้นงานจากเครื่องเพรสระบบไฮดรอลิค เช่น
ประตูรถยนต์ ฝากระโปรงรถยนต์ พรมหลังคา เป็นต้น

บริษัทผลิตเฉพาะเครื่องเพรสระบบไฮดรอลิค
ปัจจุบันประเทศไทยมีผู้ประกอบการที่สามารถผลิตเครื่องเพรสระบบไฮดรอลิคได้ทั้งสิ้นประมาณ 2 -
3 ราย ทำให้การแข่งขันอยู่ในระดับต่ำ
โดยผู้ประกอบการรายอื่นมีความสามารถในการผลิตเครื่องเพรสที่มีขนาดแรงกดได้ไม่เกิน 300 ตัน
และมีขนาดหน้ากว้างของเครื่องเพรสเพียงไม่เกิน 1.5 เมตร x 1.5 เมตรเท่านั้น
เนื่องจากผู้ประกอบการเหล่านี้มีข้อจำกัดด้านเงินลงทุน, เทคโนโลยี
และประสิทธิภาพของสายการผลิต
ในขณะที่บริษัทมีความพร้อมทั้งทางด้านเทคโนโลยีและมีการลงทุนในสายการผลิตที่ทันสมัยและเครื่องจักรขนาดใหญ่
ทำให้สามารถผลิตเครื่องเพรสที่มีระดับแรงกดได้ตั้งแต่ 1 ตันจนถึง 3,500 ตัน
และมีขนาดหน้ากว้างของเครื่องเพรสได้มากถึง 2.5 เมตร x 6.0 เมตร
ซึ่งรองรับการนำไปใช้ในสายการผลิตสินค้าขนาดใหญ่ เช่น แม่พิมพ์ และชิ้นส่วนรถยนต์ขนาดใหญ่ได้
ดังนั้น ผู้ประกอบการในประเทศจึงไม่อาจนับเป็นคู่แข่งของบริษัท

ในส่วนของคู่แข่งจากต่างประเทศนั้น ประเทศไทยมีการนำเข้าเครื่องเพรสระบบไฮดรอลิค
จากประเทศญี่ปุ่นซึ่งมีราคาสูงกว่าเครื่องเพรสของบริษัทมาก ส่วนเครื่องเพรสจากประเทศไต้หวัน
มีราคาที่ใกล้เคียงกับเครื่องเพรสของบริษัทแต่เครื่องเพรสที่นำเข้าจากต่างประเทศมีข้อจำกัดในเรื่องของการให้บริการหลังการขาย
เช่น การให้บริการซ่อมบำรุงและการจัดหาอะไหล่ เป็นต้น
ส่วนเครื่องเพรสระบบไฮดรอลิคจากประเทศจีน
เป็นเครื่องเพรสที่มีราคาถูกแต่มีคุณภาพและความแม่นยำต่ำ
นำไปใช้ในชิ้นส่วนที่ไม่ต้องการความละเอียด
ทำให้ไม่สามารถนำไปใช้ในงานของผู้ผลิตชิ้นส่วนยานยนต์หรือผู้ประกอบยานยนต์ที่เน้นการผลิตชิ้นส่วนที่มีคุณภาพ

2)  เครนระบบไฮดรอลิค

เครนมีอยู่ทั้งหมด 2 ประเภทคือ เครนแขนตรงและเครนแบบพับ
โดยเครนแขนตรงใช้สลิงในการยกสิ่งของ ดังนั้น ของที่ยกจะอยู่ในแนวดิ่งเสมอ
เครนประเภทนี้จะมีขนาดใหญ่มักใช้ในงานก่อสร้าง เพราะสามารถยกและวางของในแนวดิ่ง
ส่วนเครนแบบพับใช้ระบบไฮดรอลิคในการทำงานยกสิ่งของ
มีขนาดเล็กสามารถนำเข้าไปในบริเวณที่พื้นที่คับแคบได้ สามารถใช้งานได้หลากหลายกว่า
ตัวอย่างประเภทงาน เช่น ติดกระเช้าที่เครนเพื่อยกคนขึ้นไปตัดต้นไม้หรือซ่อมไฟทาง
ติดตั้งตัวคีบเศษเหล็กเพื่อใช้ในโรงเหล็ก เป็นต้น

บริษัทผลิตเฉพาะสินค้าประเภทเครนระบบไฮดรอลิคแบบพับ
โดยผู้บริหารของบริษัทประเมินว่าบริษัทอยู่ในสภาวะที่สามารถแข่งขันได้
โดยบริษัทนับเป็นผู้ประกอบการไทยเพียงรายเดียวที่สามารถผลิตเครนระบบไฮดรอลิคแบบพับได้ในประเทศ
ดังนั้นคู่แข่งโดยตรงของบริษัทจึงมีเพียงผู้ผลิตเครนระบบไฮดรอลิคจากต่างประเทศเท่านั้น
โดยคู่แข่งที่สำคัญของสินค้ากลุ่มนี้ได้แก่ผู้ผลิตจากประเทศสวีเดนและประเทศออสเตรีย อย่างไรก็ดี
ผลิตภัณฑ์เครนที่นำเข้าจากต่างประเทศนั้นมักมีต้นทุนที่สูงกว่าเครื่องที่ผลิตได้ในประเทศไทย
ทั้งยังมีข้อจำกัดในเรื่องของการให้บริการหลังการขาย เช่น การให้บริการซ่อมบำรุง
การจัดหาอะไหล่ และความสามารถในการปรับคุณสมบัติเพิ่มเติมให้ได้ตามความต้องการของลูกค้า
เช่น การใส่ระบบควบคุมเครนไฮดรอลิคด้วยคันบังคับ เป็นต้น ส่งผลให้บริษัทเชื่อมั่นว่า
บริษัทจะยังคงรักษาความเป็นผู้นำในตลาดเครนระบบไฮดรอลิคแบบพับได้

3)  เครื่องทุ่นแรงระบบไฮดรอลิค

ในส่วนของเครื่องทุ่นแรงระบบไฮดรอลิคนั้น
ผู้บริหารของบริษัทประเมินว่าเป็นธุรกิจที่มีการแข่งขันสูงกว่าธุรกิจเครื่องเพรสและเครนระบบไฮดรอลิค
เนื่องจากผลิตภัณฑ์กลุ่มเครื่องทุ่นแรงเป็นสินค้าที่ไม่ซับซ้อนและไม่ต้องอาศัยเทคโนโลยีชั้นสูงในการผลิตมากนัก
จึงมีผู้ผลิตหลายรายในประเทศและมีการนำเข้าจากประเทศสาธารณรัฐประชาชนจีนและไต้หวัน
อย่างไรก็ดี
ผู้ประกอบการในประเทศส่วนใหญ่มักเป็นผู้ประกอบการรายย่อยที่มีความสามารถในการผลิตเครื่องทุ่นแรงระบบไฮดรอลิคที่ตอบสนองความต้องการพื้นฐานเท่านั้น
ไม่สามารถตอบสนองความต้องการที่หลากหลายของลูกค้าได้
และบริษัทยังมีข้อได้เปรียบคู่แข่งจากต่างประเทศในด้านของการให้บริการ
ส่งผลให้บริษัทเชื่อมั่นว่าจะยังสามารถขยายธุรกิจในสินค้ากลุ่มดังกล่าว
โดยอาศัยความสามารถในการผลิตและการให้บริการ รวมถึงชื่อเสียงและความสัมพันธ์อันดีกับลูกค้า

4)  บริการซ่อมแซมดูแลรักษาเครื่องจักรไฮดรอลิคและรับแปรรูปโลหะ

การให้บริการซ่อมแซมดูแลรักษาเครื่องจักรและการแปรรูปโลหะ
จะมีผู้ให้บริการในท้องตลาดหลายรายโดยส่วนใหญ่จะเป็นผู้ประกอบการรายย่อย
ซึ่งการให้บริการส่วนใหญ่ลูกค้าเน้นการให้บริการที่มีคุณภาพ รวดเร็ว ปลอดภัยและราคาที่เหมาะสม
โดยจากประสบการณ์การทำงานของบริษัทที่ผ่านมากว่า 30 ปี
ทำให้บริษัทมีเครื่องมือและบุคลากรที่มีความชำนาญสูง
จึงทำให้บริษัทมีข้อได้เปรียบในเชิงแข่งขันสูงเมื่อเทียบกับผู้ประกอบการรายอื่น

4.2.2. กลยุทธ์การแข่งขัน

  บริษัทตระหนักดีว่าปัจจัยที่จะส่งผลให้บริษัทมีการเติบโตอย่างต่อเนื่อง ประกอบด้วยปัจจัยหลัก 6
  ประการ ดังนี้

คุณภาพของสินค้า 

 ด้วยตระหนักถึงความรับผิดชอบต่อการผลิตสินค้าที่เปรียบเสมือนหัวใจสำคัญในสายการผลิตของลูกค้าเป็นอย่างดี บริษัทจึงให้ความสำคัญต่อคุณภาพและประสิทธิภาพของทุกขั้นตอนการผลิตของบริษัท เริ่มตั้งแต่การออกแบบโดยทีมงานที่มีความรู้ความชำนาญและใช้เทคโนโลยีที่ทันสมัย การมุ่งเน้นการพัฒนาสายการผลิตให้สามารถผลิตส่วนประกอบสำคัญต่าง ๆ ด้วยตัวบริษัทเอง รวมถึงการควบคุมและตรวจสอบคุณภาพสินค้าที่ผลิตในทุกขั้นตอนเพื่อให้มั่นใจได้ว่าผลิตภัณฑ์ของบริษัทมีคุณภาพมาตรฐานตามที่ลูกค้าต้องการ

 บริษัทมีนโยบายที่จะพัฒนาสายการผลิตของบริษัทให้มีคุณภาพและประสิทธิภาพอย่างต่อเนื่อง ซึ่งการที่บริษัทมีการผลิตส่วนประกอบต่าง ๆ ของเครื่องจักรเองนั้น ส่งผลให้บริษัทสามารถควบคุมคุณภาพของสินค้าให้อยู่ในมาตรฐานที่ต้องการได้อย่างสม่ำเสมอ โดยบริษัทมีการลงทุนในสายการผลิตและเครื่องจักรขนาดใหญ่ และนำลักษณะการออกแบบโครงสร้างเครื่องจักรรวมถึงเทคโนโลยีการผลิตของประเทศเยอรมนีและประเทศญี่ปุ่นมาใช้เป็นต้นแบบในการผลิตเครื่องจักรรวมถึงชิ้นส่วนและอุปกรณ์ต่าง ๆ ทำให้เครื่องจักรของบริษัทมีความละเอียด แม่นยำ และมีความเที่ยงตรงสูง เช่น เครื่องเพรสระบบไฮดรอลิคที่สามารถบังคับการเคลื่อนที่ขึ้นลงได้ละเอียดถึงระดับ 0.05 มิลลิเมตร หรือ เครื่องเพรสที่มีแรงกดได้สูงสุดถึง 3,500 ตัน ซึ่งนับเป็นระดับแรงกดสูงที่สุดที่สามารถผลิตได้ในประเทศไทย 

 ตลอดระยะเวลากว่า 30 ปีที่ผ่านมา บริษัทมุ่งมั่นในการพัฒนาสายการผลิตของบริษัทอย่างต่อเนื่อง ส่งผลให้โรงงานและสินค้าของบริษัทได้รับรางวัลและการรับรองมาตรฐานต่าง ๆ มากมาย ได้แก่ รางวัลผู้ผลิตและโรงงานยอดเยี่ยม จากกระทรวงอุตสาหกรรม, รางวัลสินค้าคุณภาพไทยทำ จากกระทรวงวิทยาศาสตร์และเทคโนโลยี, รางวัลเทคโนโลยียอดเยี่ยม สาขา เครื่องจักรกลการผลิต จากกระทรวงวิทยาศาสตร์และเทคโนโลยี, ISO 9001:2008 สำหรับการประกอบและติดตั้งเครนไฮดรอลิค และ ISO 14001:2004 สำหรับระบบจัดการสิ่งแวดล้อม นอกจากนี้ ผลิตภัณฑ์เครื่องจักรของบริษัทยังได้รับการรับรองคุณภาพมาตรฐานต่าง ๆ ได้แก่ มาตรฐาน CE (Conformite Europeene) ด้านสุขภาพ ความปลอดภัย และการคุ้มครองสิ่งแวดล้อมของสหภาพยุโรปสำหรับลูกค้าในประเทศทางยุโรปที่ต้องการการรับรองด้วยมาตรฐานนี้และมาตรฐานอุตสาหกรรม JIS Standard No. B6403 (Test Code for Performance and Accuracy of Hydraulic Presses) ของประเทศญี่ปุ่น ซึ่งเป็นมาตรฐานของญี่ปุ่นที่ใช้ทดสอบความเที่ยงตรงของเครื่องเพรสโดยเฉพาะ ทั้งนี้ การที่โรงงานและผลิตภัณฑ์ของบริษัทได้รับการรับรางวัลและการรับรองมาตรฐานต่าง ๆ ดังกล่าว นับเป็นเครื่องยืนยันถึงคุณภาพมาตรฐานของผลิตภัณฑ์เครื่องจักรของบริษัทได้เป็นอย่างดี และส่งผลให้กลุ่มบริษัทได้รับความไว้วางใจจากลูกค้าเสมอมา 

ความสามารถในการผลิตงานครบวงจร

จากความมุ่งมั่นในการพัฒนาศักยภาพอย่างไม่หยุดยั้ง
ส่งผลให้บริษัทมีความสามารถในการผลิตงานได้อย่างครบวงจร
เริ่มตั้งแต่มีทีมงานวิศวกรรมในการออกแบบผลิตภัณฑ์เองโดยใช้โปรแกรมที่ทันสมัย
ซึ่งสามารถออกแบบเครื่องจักรและส่วนประกอบต่าง ๆ และสามารถจำลองการประกอบชิ้นส่วนต่าง
ๆ ของเครื่องจักรเข้าด้วยกัน
รวมถึงมีการใช้โปรแกรมคอมพิวเตอร์ในขั้นตอนการทดสอบผลิตภัณฑ์เพื่อตรวจสอบความสามารถในการรับแรงในระหว่างการใช้งานเครื่องจักร
ในด้านศักยภาพในการผลิตนั้น
บริษัทมีความพร้อมด้านบุคคลากรซึ่งมีความรู้และความเชี่ยวชาญเฉพาะด้านในการผลิตชิ้นส่วนต่าง ๆ
ให้ได้คุณลักษณะที่กำหนดไว้
โดยบริษัทสามามารถผลิตเครื่องเพรสระบบไฮดรอลิคที่สามารถบังคับการเคลื่อนที่ขึ้นลงได้ละเอียดถึงระดับ
0.05 มิลลิเมตร ซึ่งเป็นผลมาจากการที่บริษัทสามารถออกแบบและผลิต Manifold Block Valve
ซึ่งเปรียบเสมือนหัวใจของเครื่องเพรสระบบไฮดรอลิค โดยตัว Manifold Block Valve
ทำหน้าที่ในการควบคุมการส่งน้ำมันไฮดรอลิคเพื่อสั่งการเคลื่อนที่ขึ้นลงของกระบอกไฮดรอลิคได้อย่างละเอียดแม่นยำและมีความเที่ยงตรงสูง
[]

นอกจากนี้ บริษัทยังมีสายการผลิตและเครื่องจักรขนาดใหญ่ที่มีประสิทธิภาพสูง โดยเฉพาะเครื่องกัด
(Milling machine)
ส่งผลให้บริษัทมีศักยภาพในการผลิตชิ้นส่วนตั้งแต่ชิ้นส่วนขนาดเล็กไปจนถึงชิ้นส่วนขนาดใหญ่
ซึ่งมีผู้ประกอบการเพียง 2 - 3รายในประเทศไทยที่มีศักยภาพดังกล่าว
โดยบริษัทสามารถสร้างเครื่องเพรสระบบไฮดรอลิคที่มีแรงกดถึง 3,500 ตัน ขนาดใหญ่สุดกว้าง
2.5 เมตร ยาว 6.0 เมตร
ซึ่งบริษัทนับเป็นผู้ประกอบการเพียงรายเดียวในประเทศที่สามารถผลิตเครื่องเพรสดังกล่าวได้
สำหรับสินค้าประเภทเครนระบบไฮดรอลิคนั้น
บริษัทมีสามารถในการปรับคุณสมบัติของเครนตามความต้องการของลูกค้าได้
เนื่องจากบริษัทเป็นผู้ออกแบบและผลิตชิ้นส่วนเอง
ซึ่งทำให้ได้เปรียบสินค้าที่นำเข้าจากต่างประเทศที่ผลิตตามคุณสมบัติมาตรฐานเท่านั้น

ด้วยความพร้อมทั้งบุคลากร เครื่องจักร และเทคโนโลยีในการผลิต
ส่งผลให้บริษัทเป็นผู้ผลิตเครื่องจักร
ไฮดรอลิคที่สามารถดำเนินการผลิตได้ด้วยตัวบริษัทเองตั้งแต่การออกแบบ ผลิตชิ้นส่วน
และประกอบเครื่องจักร รวมถึงสามารถให้บริการคำปรึกษาและแนะนำการใช้เครื่องจักร
และให้บริการซ่อมบำรุงได้อย่างรวดเร็ว

บริษัทให้ความสำคัญต่อการศึกษาความต้องการของลูกค้าอย่างต่อเนื่อง เพื่อพัฒนาและเพิ่มผลิตภัณฑ์ของบริษัทให้สามารถรองรับความต้องการของลูกค้าให้ครบถ้วนได้มากที่สุด โดยปัจจุบันบริษัทมีเครื่องจักรระบบไฮดรอลิคประเภทต่าง ๆ ถึง 18 ประเภท ตั้งแต่เครื่องเพรสที่มีแรงกดขนาด 1 ตัน ซึ่งมักใช้ในงานซ่อมบำรุงและใช้อัดชิ้นงานในศูนย์บริการรถยนต์ ไปจนถึงเครื่องเพรสที่มีแรงกดอัดขนาด 3,500 ตัน ซึ่งใช้ในงานทดสอบแม่พิมพ์ รวมถึงสินค้าประเภทเครนระบบไฮดรอลิคทั้งแบบติดตั้งอยู่กับที่และแบบติดตั้งบนรถบรรทุก และเครื่องทุ่นแรงระบบไฮดรอลิคที่ใช้ในโรงงานอุตสาหกรรมต่าง ๆ นอกจากนี้ ด้วยประสบการณ์อันยาวนานในธุรกิจและความสัมพันธ์ที่ดีกับลูกค้า ยังทำให้บริษัทมองเห็นโอกาสในการขยายธุรกิจสู่การพัฒนาเครื่องทดสอบผิวแม่พิมพ์ และเครื่องพับขอบชิ้นงานอีกด้วย จากการที่บริษัทใส่ใจและให้ความสำคัญในความต้องการของลูกค้าเสมอมา จึงส่งผลให้บริษัทเป็นผู้ประกอบการที่มีผลิตภัณฑ์เครื่องจักรระบบไฮดรอลิคซึ่งสามารถรองรับทุกความต้องการในสายการผลิตของลูกค้าได้อย่างหลากหลายและครบถ้วนมากที่สุดในประเทศ 

การบริการหลังการขาย 

บริษัทให้ความสำคัญต่อการให้บริการหลังการขายอย่างยิ่งทั้งต่อลูกค้าที่ซื้อผลิตภัณฑ์เครื่องจักรของบริษัทและลูกค้าที่ใช้เครื่องจักรของผู้ประกอบรายอื่น เพื่อให้สามารถสร้างความพอใจสูงสุดแก่ลูกค้าของบริษัท ซึ่งการให้บริการหลังการขายนี้นับเป็นข้อได้เปรียบที่บริษัทมีเหนือคู่แข่ง เนื่องจากคู่แข่งที่สำคัญของเครื่องจักรระบบไฮดรอลิคของบริษัท ทั้งเครื่องเพรส เครน และเครื่องทุ่นแรงระบบไฮดรอลิคนั้นคือผู้ผลิตจากต่างประเทศ ทำให้บริษัทมีความได้เปรียบในด้านการให้บริการซ่อมบำรุงผลิตภัณฑ์ที่บริษัทสามารถทำได้รวดเร็วกว่าคู่แข่งในต่างประเทศ เนื่องจากบริษัทมีการผลิตสินค้าด้วยตัวเอง จึงสามารถจัดเตรียมอะไหล่ไว้พร้อมสำหรับบริการลูกค้า อีกทั้งบุคลากรของบริษัทยังเป็นผู้มีความรู้และความเข้าใจในตัวผลิตภัณฑ์เป็นอย่างดี จึงสามารถวิเคราะห์อาการชำรุดและทำการซ่อมแซมได้อย่างถูกต้อง รวดเร็ว ในขณะที่บริษัทซึ่งนำเข้าเครื่องจักรจากต่างประเทศนั้นมักจะมีการเก็บสต๊อกอะไหล่ในประเทศไทยอย่างจำกัด เมื่อลูกค้าต้องการเปลี่ยนอะไหล่จึงต้องใช้เวลานาน ซึ่งส่งผลให้สายการผลิตของลูกค้าต้องหยุดชะงักเพื่อรอการนำเข้าอะไหล่จากต่างประเทศ ทั้งนี้ บริษัทได้มีการทำสัญญาบริการหลังการขายกับลูกค้า เพื่อเป็นการให้บริการและการสร้างความสัมพันธ์อันดี ทั้งยังช่วยให้ลูกค้าเกิดความเชื่อมั่นในผลิตภัณฑ์ของบริษัทอีกด้วย

การกำหนดราคาสินค้าที่เหมาะสม

บริษัทใช้นโยบายการกำหนดราคาสินค้าที่เหมาะสมตามแต่ละประเภทของผลิตภัณฑ์ ดังนี้

เครื่องเพรสระบบไฮดรอลิค
บริษัทกำหนดราคาเครื่องเพรสระบบไฮดรอลิคของบริษัทที่เหมาะสมเมื่อเปรียบเทียบกับคู่แข่งจากต่างประเทศ
เนื่องจากบริษัทมีความได้เปรียบด้านราคาจำหน่ายเมื่อเปรียบเทียบกับคู่แข่งจากประเทศญี่ปุ่นซึ่งมีอัตราค่าแรงสูง
อีกทั้งยังต้องมีค่าใช้จ่ายในการขนส่ง สำหรับคู่แข่งจากประเทศจีนซึ่งมีค่าแรงต่ำกว่า
หากเทียบที่คุณสมบัติของเครื่องขนาดเดียวกัน
ราคาเครื่องเพรสของบริษัทก็ยังอยู่ในระดับที่สามารถแข่งขันได้

เครนระบบไฮดรอลิค เนื่องจากคู่แข่งของผลิตภัณฑ์เครนระบบไฮดรอลิคอยู่ในทวีปยุโรป
ทำให้บริษัทมีความได้เปรียบด้านราคา เพราะค่าแรงของประเทศในทวีปยุโรปสูงมาก
และยังต้องเสียค่าขนส่ง ทำให้ต้นสูงกว่าของบริษัทเป็นอย่างมากในขณะที่คุณภาพไม่แตกต่าง

เครื่องทุ่นแรงระบบไฮดรอลิค
สินค้าประเภทนี้มีคู่แข่งสำคัญคือสินค้านำเข้าจากประเทศจีนและประเทศไต้หวัน
โดยสินค้าของบริษัทกำหนดราคาสูงกว่าคู่แข่งเนื่องด้วยบริษัทถือว่าสินค้ามีคุณภาพเหนือกว่าและมีการบริการหลังการขาย

6) ความเชื่อมั่นของลูกค้า 

บริษัทมีการผลิตเครื่องจักรระบบไฮดรอลิคให้กับลูกค้ามาเป็นเวลากว่า 30 ปี
บริษัทจึงได้รับความไว้วางใจจากลูกค้าทั้งในด้านคุณภาพของสินค้าและบริการ
ดังจะเห็นได้จากการที่ลูกค้ามีการสั่งสินค้าของบริษัทเพื่อนำไปใช้กับโรงงานของตนในต่างประเทศ
เช่น โรงงานประกอบรถยนต์ในประเทศ อินเดีย อาร์เจนตินา ปากีสถาน บราซิล และอินโดนีเซีย
เป็นต้น

4.2.3 ลักษณะของลูกค้าและกลุ่มลูกค้าเป้าหมาย

ลักษณะของกลุ่มลูกค้า : บริษัทแบ่งกลุ่มลูกค้าของบริษัทออกเป็น 2 กลุ่ม ได้แก่

1.  กลุ่มลูกค้าในประเทศ บริษัทมีการจำหน่ายสินค้าในประเทศเป็นหลัก
    คิดเป็นสัดส่วนประมาณร้อยละ 93.03 และ ร้อยละ 93.21 ของรายได้รวมในปี 2554 และ
    ปี 2555 ตามลำดับ
    โดยเป็นการจำหน่ายให้แก่ทั้งลูกค้าภาคเอกชนซึ่งเป็นผู้ประกอบการในอุตสาหกรรมต่าง ๆ
    และจำหน่ายให้แก่ลูกค้าภาครัฐซึ่งได้แก่คู่ค้าที่เป็นคู่สัญญากับทางภาครัฐ ดังนี้

    1.  ลูกค้าภาคเอกชน ได้แก่ ผู้ประกอบการในอุตสาหกรรมต่าง ๆ
        ซึ่งเป็นผู้ใช้งานเครื่องจักรเองโดยตรง
        ลูกค้ากลุ่มนี้มีความต้องการซื้อสินค้าทุกประเภทของบริษัท
        โดยลูกค้าในกลุ่มยานยนต์และเครื่องใช้ไฟฟ้ามักสั่งซื้อเครื่องจักรประเภทเครื่องเพรส
        ลูกค้าในกลุ่มโรงแปรรูปไม้ โรงงานเหล็ก โรงงานน้ำตาล
        และงานก่อสร้างมักสั่งซื้อสินค้าประเภทเครน สำหรับลูกค้าในกลุ่มศูนย์บริการรถยนต์
        (car service shop) และโรงงานอุตสาหกรรมทั่วไป
        มักสั่งซื้อเครื่องทุ่นแรงระบบไฮดรอลิค ทั้งนี้ กลุ่มลูกค้าภาคเอกชนนี้คิดเป็นสัดส่วนร้อยละ
        88.88 และร้อยละ 91.22 ของรายได้รวมในปี 2554 และ ปี 2555 ตามลำดับ

    2.  ลูกค้าภาครัฐ ได้แก่ บริษัทคู่ค้าที่เป็นคู่สัญญาในการประมูลงานจากทางภาครัฐ
        ลูกค้ากลุ่มนี้ส่วนใหญ่จะซื้อผลิตภัณฑ์พวกเครนระบบไฮดรอลิคเพื่อใช้ในงานที่ได้รับสัมปทานจากหน่วยงานราชการ
        ทั้งนี้ กลุ่มลูกค้าภาครัฐดังกล่าวคิดเป็นสัดส่วนร้อยละ 4.15 และ ร้อยละ 1.99
        ของรายได้รวมในปี 2554 และ ปี 2555 ตามลำดับ

2.  กลุ่มลูกค้าต่างประเทศ บริษัทมีการจำหน่ายสินค้าไปยังต่างประเทศกว่า 15 ประเทศ
    คิดเป็นสัดส่วนประมาณร้อยละ 6.97 และ 6.79 ของรายได้รวมในปี 2554 และ ปี 2555
    ตามลำดับ โดยเป็นทั้งเป็นการส่งออกเองโดยตรงและจำหน่ายผ่านบริษัทผู้จัดหาสินค้าของลูกค้า
    จากการที่บริษัทมีสายการผลิตเป็นของตนเอง
    จึงสามารถเลือกใช้วัตถุดิบและจัดหาอุปกรณ์ประกอบได้ตามที่ลูกค้ากำหนดได้
    อีกทั้งบริษัทยังมีการให้บริการติดตั้งเครื่องเพรสระบบไฮดรอลิคให้แก่ลูกค้าในต่างประเทศอีกด้วย

  กลุ่มลูกค้าเป้าหมาย :

1.  กลุ่มอุตสาหกรรมยานยนต์
    กลุ่มนี้เป็นกลุ่มอุตสาหกรรมขนาดใหญ่และได้รับการส่งเสริมจากภาครัฐอย่างต่อเนื่อง
    และบริษัทเล็งเห็นว่ายังมีโอกาสเติบโตได้อีกมาก
    กลุ่มอุตสาหกรรมยานยนต์จึงเป็นกลุ่มที่บริษัทกำหนดไว้เป็นกลุ่มลูกค้าเป้าหมายสำคัญ
    โดยผลิตภัณฑ์ของบริษัทสามารถนำไปใช้ในอุตสาหกรรมนี้ได้ ดังนี้

    -   การผลิตรถยนต์
        เครื่องเพรสระบบไฮดรอลิคของบริษัทสามารถนำไปใช้สนับสนุนการผลิตรถยนต์ตั้งแต่การผลิตแม่พิมพ์ชิ้นส่วน
        ผู้ผลิตชิ้นส่วนลำดับที่1 ถึง 3 จนถึงโรงประกอบยานยนต์

    -   การบริการซ่อมบำรุงยานยนต์ บริษัทมีผลิตภัณฑ์สำหรับซ่อมบำรุงรถยนต์และรถจักรยานยนต์
        เช่น two post lifts สำหรับยกรถยนต์เพื่อซ่อม motorcycle lifter
        สำหรับยกรถจักรยานยนต์ เป็นต้น

2.  กลุ่มอุตสาหกรรมไฟฟ้า กลุ่มอุตสาหกรรมนี้มีการขยายตัวอย่างต่อเนื่อง
    บริษัทจึงจัดให้เป็นหนึ่งในกลุ่มเป้าหมายของบริษัท
    โดยกลุ่มอุตสาหกรรมนี้ใช้เครื่องเพรสระบบไฮดรอลิคของบริษัทในการขึ้นรูปสินค้าทั้งที่เป็นชิ้นส่วนโลหะและพลาสติก

3.  กลุ่มอุตสาหกรรมไม้ เครนระบบไฮดรอลิคของบริษัทถูกนำไปใช้ในอุตสาหกรรมนี้เพื่อใช้ยก
    เคลื่อนย้ายไม้
    โดยบริษัทเน้นกลุ่มอุตสาหกรรมนี้เนื่องด้วยบริษัทคาดการว่าอุตสาหกรรมแปรรูปไม้เพื่อนำไปทำกระดาษหรือไม้พาร์ติเคิล
    มีแนวโน้มที่จะเติบโต

4.  กลุ่มอุตสาหกรรมอื่นๆ กลุ่มอุตสาหกรรมนี้ประกอบด้วยลูกค้าหลักๆดังนี้

    -   กลุ่มตัวแทนจำหน่ายทั่วไป เป็นกลุ่มที่รับสินค้าของบริษัทเพื่อนำไปจำหน่ายต่อ
        ซึ่งลูกค้ากลุ่มนี้มีความสำคัญเนื่องด้วยดีลเลอร์เหล่านี้เป็นช่องทางสำคัญของบริษัทที่ช่วยกระจายสินค้าของบริษัทได้ทั่วถึงยิ่งขึ้น
        สินค้าที่จำหน่ายให้ลูกค้ากลุ่มนี้ เช่น
        เครนระบบไฮดรอลิคและเครื่องทุ่นแรงระบบไฮดรอลิค เป็นต้น

    -   กลุ่มตัวแทนจำหน่ายซึ่งเป็นคู่สัญญากับทางภาครัฐ
        เป็นกลุ่มที่ซื้อสินค้าของบริษัทเพื่อนำไปจำหน่ายให้กับทางภาครัฐผ่านทางงานประมูล
        โดยมากจะซื้อเครนระบบไฮดรอลิคของบริษัท

4.2.4 นโยบายราคา

นโยบายราคาของบริษัท สามารถแบ่งได้สามประเภทตามสินค้า ดังนี้

1.  เครื่องเพรสระบบไฮดรอลิค บริษัทมีการกำหนดราคาขาย
    โดยคำนวณต้นทุนและบวกด้วยอัตรากำไรขั้นต้นขั้นต่ำตามที่กำหนด (Cost Plus Pricing)
    โดยบริษัทจะตรวจสอบราคาวัตถุดิบในแต่ละช่วงเวลาที่ได้รับคำสั่งซื้อเพื่อคำนวนต้นทุนทั้งหมดและกำหนดราคาสินค้าเพื่อนำเสนอให้แก่ลูกค้า
    โดยราคาสินค้าของบริษัทจะมีการปรับเปลี่ยนไปตามต้นทุนต่าง ๆ เช่น ราคาวัตถุดิบ เป็นต้น
    โดยราคาเครื่องเพรส จะขึ้นอยู่กับแรงกดและขนาดหน้าโต๊ะ ช่วงราคามีตั้งแต่ 1
    ล้านบาทไปถึง 30 ล้านบาท

2.  เครนระบบไฮดรอลิค บริษัทมีการกำหนดราคาขายแบบโดยแบ่งตามกลุ่มของลูกค้า( Multi
    Pricing Policy) ซึ่งได้แก่ กลุ่มผู้ใช้สินค้า ตัวแทนจำหน่ายซึ่งเป็นคู่สัญญากับทางภาครัฐ
    และตัวแทนจำหน่ายทั่วไป
    บริษัทจึงมีการกำหนดราคาขายตามประเภทของลูกค้าและจำนวนในการสั่งซื้อ
    โดยราคาเครนระบบไฮดรอลิคมีช่วงราคาตั้งแต่ 6 แสนบาทไปถึง 1.5 ล้านบาท

3.  เครื่องทุ่นแรงระบบไฮดรอลิค บริษัทมีการกำหนดราคาขายแบบโดยแบ่งตามกลุ่มของลูกค้า(
    Multi Pricing Policy) ซึ่งได้แก่ กลุ่มผู้ใช้สินค้า และตัวแทนจำหน่ายทั่วไป
    บริษัทจึงมีการกำหนดราคาขายตามประเภทของลูกค้าและจำนวนในการสั่งซื้อ
    โดยราคาเครื่องทุ่นแรงระบบไฮดรอลิคระบบไฮดรอลิคมีช่วงราคาตั้งแต่ 7 พันบาทไปถึง 1.6
    แสนบาท

4.2.5 การจัดจำหน่ายและช่องทางการจำหน่าย

บริษัทจำแนกช่องทางการจัดจำหน่ายสินค้าตามประเภทของสินค้า ดังนี้

  เครื่องเพรสระบบไฮดรอลิค

  ช่องทางการจัดจำหน่าย มี 2
  ช่องทางคือการขายตรงให้แก่ผู้ใช้สินค้าและผ่านบริษัทผู้จัดหาสินค้าของลูกค้า

1.  การจำหน่ายตรงให้แก่ผู้ใช้สินค้า (End User)
    บริษัทได้จัดเตรียมทีมงานสำหรับขายสินค้าโดยมีการแบ่งพื้นที่การขายให้พนักงานขายรับผิดชอบ
    มีทั้งหมด 5 พื้นที่ ได้แก่ 1. กรุงเทพฯ 2. อยุธยาและปทุมธานี 3.
    ปราจีนบุรีและนครราชสีมา 4. สมุทรปราการ และ 5. ชลบุรีและระยอง
    โดยบริษัทมีการกำหนดแผนการเยี่ยมลูกค้าให้พนักงานขาย
    เพื่อเป็นการสร้างความสัมพันธ์และติดตามความต้องการของลูกค้าอย่างใกล้ชิด ทั้งนี้
    ลูกค้าของบริษัทสามารถดูรายละเอียดสินค้าของบริษัทได้จากเวปไซท์
    http://www.tmc.co.th และโชว์รูมทั้ง 2 แห่งของบริษัท ซึ่งตั้งอยู่ที่อำเภอเมือง
    จังหวัดชลบุรี และอำเภอหาดใหญ่ จังหวัดสงขลา

2.  การจำหน่ายผ่านบริษัทผู้จัดหาสินค้าของลูกค้าบริษัทมีการจำหน่ายสินค้าของบริษัททั้งการขายผ่านบริษัทผู้จัดหาสินค้าของลูกค้าในประเทศและต่างประเทศ
    โดยบริษัทผู้จัดหาสินค้าของลูกค้าเหล่านี้ส่วนใหญ่เป็นบริษัทผู้จัดหาสินค้าของบริษัทในประเทศญี่ปุ่นซึ่งมีนโยบายไม่ซื้อสินค้าเองโดยตรงแต่จะซื้อสินค้าผ่านบริษัทผู้จัดหาสินค้าของบริษัทนั้น
    ๆ ทั้งนี้
    บริษัทมีการจำหน่ายสินค้าให้แก่บริษัทผู้จัดหาสินค้าของลูกค้าของประเทศญี่ปุ่นรวมประมาณ 10
    ราย เช่น Maruka Yonezawa เป็นต้น

  เครนระบบไฮดรอลิค

  ช่องทางการจัดจำหน่าย

  บริษัทมีการจำหน่ายเครนระบบไฮดรอลิค โดยตรงให้แก่ลูกค้าและผ่านตัวแทนจำหน่าย ดังนี้

1.  การจำหน่ายตรงให้แก่ลูกค้า (End User) ซึ่งได้แก่กลุ่มลูกค้าภาคเอกชน โดยบริษัทมีโชว์รูม
    (showroom) เพื่อแสดงสินค้า 2 แห่ง ตั้งอยู่ที่อำเภอเมือง จังหวัดชลบุรี และอำเภอหาดใหญ่
    จังหวัดสงขลา

2.  การจำหน่ายผ่านตัวแทนจำหน่ายซึ่งเป็นคู่สัญญากับทางภาครัฐ
    โดยบริษัทจะมีการแต่งตั้งคู่ค้าที่ได้รับงานประมูลจากทางภาครัฐให้เป็นตัวแทนจำหน่ายในประเทศสำหรับการจำหน่ายสินค้าให้หน่วยงานราชการ
    ซึ่งจะเป็นการแต่งตั้งให้เป็นตัวแทนจำหน่ายสำหรับงานที่ได้รับประมูลในแต่ละครั้งเท่านั้น

3.  การจำหน่ายผ่านตัวแทนจำหน่ายทั่วไป
    บริษัทมีการจำหน่ายสินค้าประเภทเครื่องทุ่นแรงระบบไฮดรอลิคให้กับร้านค้าหรือบริษัทจัดจำหน่ายเครื่องจักรและอุปกรณ์ทั่วไป
    ซึ่งช่วยให้บริษัทสามารถกระจายสินค้าสู่กลุ่มลูกค้าได้ทั่วถึงมากขึ้น

  เครื่องทุ่นแรงระบบไฮดรอลิค

  ช่องทางการจัดจำหน่าย

  บริษัทมีทั้งการจำหน่ายเครื่องทุ่นแรงระบบไฮดรอลิค โดยตรงให้แก่ลูกค้าและผ่านตัวแทนจำหน่าย
  ดังนี้

1.  การจำหน่ายตรงให้แก่ลูกค้า (End User) ซึ่งได้แก่กลุ่มลูกค้าภาคเอกชน โดยบริษัทมีโชว์รูม
    (showroom) เพื่อแสดงสินค้า 2 แห่ง ตั้งอยู่ที่อำเภอเมือง จังหวัดชลบุรี และอำเภอหาดใหญ่
    จังหวัดสงขลา

2.  การจำหน่ายผ่านตัวแทนจำหน่ายทั่วไป
    บริษัทมีการจำหน่ายสินค้าประเภทเครื่องทุ่นแรงระบบไฮดรอลิคให้กับร้านค้าหรือบริษัทจัดจำหน่ายเครื่องจักรและอุปกรณ์ทั่วไป
    ซึ่งช่วยให้บริษัทสามารถกระจายสินค้าสู่กลุ่มลูกค้าได้ทั่วถึงมากขึ้น

4.2.6 ภาวะอุตสาหกรรม

ผลิตภัณฑ์เครื่องจักรระบบไฮดรอลิคของบริษัทนับเป็นเสมือนหัวใจสำคัญในสายการผลิตสินค้าในอุตสาหกรรมต่าง
ๆ ซึ่งกลุ่มลูกค้าหลักของบริษัทได้แก่ อุตสาหกรรมยานยนต์และเครื่องใช้ไฟฟ้า
โดยบริษัทมีรายได้จากลูกค้าในกลุ่มอุตสาหกรรมยานยนต์ เท่ากับร้อยละ 40.93 และ 50.39
ของรายได้รวมของบริษัทในปี 2554 และ ปี 2555 ตามลำดับ
และมีรายได้จากลูกค้าในกลุ่มอุตสาหกรรมเครื่องใช้ไฟฟ้า เท่ากับร้อยละ 4.79 และ 12.24
ของรายได้รวมของบริษัทในปี 2554 และ ปี 2555 ตามลำดับ ทั้งนี้
ภาวะอุตสาหกรรมของกลุ่มลูกค้าหลักของบริษัทมีดังต่อไปนี้

อุตสาหกรรมยานยนต์และชิ้นส่วนยานยนต์

อุตสาหกรรมยานยนต์และชิ้นส่วนยานยนต์นับเป็นหนึ่งในอุตสาหกรรมหลักที่ภาครัฐกำหนดให้เป็นอุตสาหกรรมยุทธศาสตร์เพื่อการพัฒนาภาคอุตสาหกรรมและการส่งออกของประเทศ
โดยจากข้อมูลของสมาคมผู้
ผลิตชิ้นส่วนยานยนต์ไทยพบว่ามีผู้ประกอบการที่เกี่ยวข้องในอุตสาหกรรมทั้งสิ้นประมาณ 2,400 บริษัท
ซึ่งโครงสร้างการผลิตประกอบไปด้วยผู้ผลิตในส่วนต่าง ๆ มากมาย เนื่องจากในยานยนต์ 1 คันนั้น
ประกอบไปด้วยชิ้นส่วน 20,000 – 30,000 ชิ้น
จึงทำให้เกิดโครงสร้างการแบ่งงานกันทำและการจ้างผลิตเป็นลำดับชั้นต่าง ๆ ดังนี้

[]

ที่มา : สมาคมผู้ผลิตชิ้นส่วนยานยนต์ไทย

1.  โรงประกอบยานยนต์ ได้แก่ ค่ายรถยี่ห้อต่างๆ เช่น โตโยต้า ฮอนด้า และนิสสัน เป็นต้น
    ผู้ประกอบการกลุ่มนี้จะเป็นผู้กำหนดแผนการผลิตและการวางจำหน่ายรถยนต์รุ่นต่าง ๆ ของตน
    ทั้งในแง่ของการเพิ่มกำลังการผลิตของยานยนต์รุ่นเดิมที่มีวางจำหน่ายอยู่แล้ว (Existing
    Model) และการออกจำหน่ายยานยนต์รุ่นใหม่ (New Model)
    รวมถึงการออกจำหน่ายยานยนต์รุ่นที่มีการปรับเปลี่ยนโฉมบางประการจากรุ่นเดิมที่มีอยู่
    (Minor Change) โดยเมื่อมีการกำหนดแผนการจำหน่ายยานยนต์แล้ว ค่ายรถยนต์ต่าง ๆ
    จะแจ้งความต้องการเพิ่มกำลังการผลิตและการปรับเปลี่ยนสินค้าให้แก่ผู้ผลิตชิ้นส่วนต่าง ๆ
    ทราบล่วงหน้าประมาณ 1-2 ปี เพื่อที่ผู้ผลิตชิ้นส่วนต่าง ๆ
    จะได้เตรียมแผนการผลิตให้สอดคล้องกับแผนการวางจำหน่ายของค่ายรถได้

2.  ผู้ผลิตชิ้นส่วนลำดับที่ 1 (First Tier)
    เป็นผู้ผลิตชิ้นส่วนจำหน่ายให้แก่โรงงานประกอบรถยนต์โดยตรง เช่น เครื่องยนต์ เบรค
    ล้อรถยนต์ และระบบอิเล็คทรอนิกส์ เป็นต้น
    ซึ่งผู้ประกอบการกลุ่มนี้จะต้องมีความสามารถในการผลิตชิ้นส่วนให้ได้มาตรฐานตามที่ผู้ประกอบยานยนต์กำหนด
    ซึ่งโดยส่วนใหญ่ผู้ผลิตในกลุ่มนี้จะไม่ผลิตชิ้นส่วนทุก ๆ ส่วนเอง
    แต่จะมีการแบ่งการผลิตชิ้นส่วนให้แก่ผู้ผลิตในลำดับถัดไป

3.  ผู้ผลิตชิ้นส่วนลำดับที่ 2 (Second Tier) เป็นผู้ผลิตชั้นส่วนย่อยเพื่อจำหน่ายให้แก่ผู้ผลิตลำดับที่
    1 เช่น ชิ้นส่วนโลหะ พลาสติก ยาง อิเล็คทรอนิกส์ แก้ว และกระจก เป็นต้น

4.  ผู้ผลิตชิ้นส่วนลำดับที่ 3 (Third Tier)
    เป็นผู้ผลิตชิ้นส่วนเพื่อจำหน่ายต่อให้แก่ผู้ผลิตชิ้นส่วนลำดับที่ 1

  หรือ ลำดับที่ 2 และผลิตอะไหล่รถยนต์รุ่นที่บริษัทยานยนต์ในประเทศไทยเลิกจำหน่ายแล้ว
  เพื่อจำหน่ายให้แก่ผู้ที่ยังต้องการอะไหล่ของรถรุ่นดังกล่าวในประเทศ
  รวมถึงส่งออกไปจำหน่ายยังประเทศที่ยังมีความต้องการใช้อะไหล่รุ่นดังกล่าวอยู่

นอกจากผู้ประกอบการดังกล่าวข้างต้นแล้ว
อุตสาหกรรมยานยนต์และชิ้นส่วนยานยนต์ยังต้องอาศัยอุตสาหกรรมสนับสนุนอื่น ๆ เช่น
อุตสาหกรรมแม่พิมพ์ ซึ่งทำหน้าที่ผลิตแม่พิมพ์ให้แก่ผู้ผลิตชิ้นส่วนต่าง ๆ
เพื่อนำไปใช้ในการผลิตชิ้นส่วนยานยนต์ และอุตสาหกรรมศูนย์บริการยานยนต์
ซึ่งทำหน้าที่ให้บริการซ่อมบำรุงยานยนต์ให้แก่ผู้บริโภคที่ซื้อยานยนต์ไปใช้ เป็นต้น

โครงสร้างการผลิตในอุตสาหกรรมยานยนต์และชิ้นส่วน

จากการที่อุตสาหกรรมยานยนต์และชิ้นส่วนยานยนต์เป็นอุตสาหกรรมขนาดใหญ่ที่มีโครงสร้างการผลิตหลากหลายขั้นตอน
จึงนับเป็นโอกาสของบริษัทในการที่จะพัฒนาผลิตภัณฑ์เครื่องจักรระบบไฮดรอลิคประเภทต่าง ๆ
ให้สามารถตอบสนองและครอบคลุมความต้องการใช้งานของลูกค้าในกลุ่มอุตสาหกรรมนี้ให้ได้มากที่สุด
โดยเครื่องเพรสระบบไฮดรอลิคประเภทต่าง ๆ นั้น
นับว่าเป็นเครื่องจักรที่มีบทบาทสำคัญในสายการผลิตอุตสาหกรรมยานยนต์ตั้งแต่ขั้นตอนการสร้างแม่พิมพ์สำหรับผลิตชิ้นส่วนไปจนถึงการประกอบเป็นยานยนต์พร้อมจำหน่าย
เครื่องเพรสระบบไฮดรอลิค มีอายุการใช้งานประมาณ 8 – 10 ปีโดยผู้ผลิตในลำดับชั้นต่าง ๆ
จะมีการสั่งซื้อเครื่องจักรระบบไฮดรอลิคของบริษัททั้งในกรณีที่มีการขยายกำลังการผลิตยานยนต์รุ่นเดิมที่วางจำหน่ายอยู่แล้ว
(Existing Model) และการออกจำหน่ายยานยนต์รุ่นใหม่ (New Model)
รวมถึงการออกจำหน่ายยานยนต์รุ่นที่มีการปรับเปลี่ยนโฉมบางประการจากรุ่นเดิมที่มีอยู่ (Minor
Change)

ในการขยายกำลังการผลิตยานยนต์รุ่นเดิมของค่ายรถนั้น (Existing Model)
ผู้ผลิตในลำดับขั้นต่าง ๆ
ก็จะมีการสั่งซื้อเครื่องจักรในสายการผลิตเพิ่มในกรณีที่เครื่องจักรเดิมมีกำลังการผลิตไม่เพียงพอ
ปัจจุบันค่ายรถแต่ละค่ายต่างมีการวางจำหน่ายรถรุ่นต่าง ๆ ถึงประมาณ 7-10 รุ่น
ซึ่งการเพิ่มปริมาณการผลิตของรถรุ่นแต่ละรุ่นก็จะเป็นไปตามแผนการตลาดของค่ายรถและความต้องการของผู้บริโภคในแต่ละช่วงเวลา
ผู้ผลิตชิ้นส่วนในลำดับชั้นต่าง ๆ
จึงต้องเตรียมกำลังการผลิตให้พร้อมเพื่อรองรับแผนการเพิ่มกำลังการผลิตดังกล่าว
ส่วนในกรณีที่ค่ายรถมีการออกจำหน่ายยานยนต์รุ่นใหม่ (New Model)
กลุ่มผู้ผลิตชิ้นส่วนในลำดับชั้นต่าง ๆ
รวมถึงโรงงานประกอบและผู้ผลิตแม่พิมพ์ก็มักจะต้องมีการลงทุนในเครื่องจักรใหม่ที่มีความสามารถรองรับการผลิตยานยนต์รุ่นใหม่ได้
ซึ่งจากข้อมูลในอดีตที่ผ่านมา ค่ายรถต่าง ๆ จะมีการออกจำหน่ายยานยนต์รุ่นใหม่ทุก ๆ 4-7 ปี
และมีการปรับเปลี่ยนโฉมของรถรุ่นเดิม (Minor Change) ทุก ๆ 2-5 ปี
ซึ่งเมื่อมีการปรับเปลี่ยนโฉมยานยนต์ ผู้ผลิตในลำดับขั้นต่าง ๆ
ก็จะต้องปรับเปลี่ยนเครื่องจักรที่ใช้อยู่ให้สอดคล้องกับการปรับรูปโฉมใหม่
หรือต้องมีการลงทุนซื้อเครื่องจักรใหม่ในกรณีที่ไม่สามารถปรับเปลี่ยนเครื่องจักรที่มีอยู่ได้ ทั้งนี้
โดยทั่วไปแล้วค่ายรถต่าง ๆ
จะแจ้งแผนการเพิ่มกำลังการผลิตหรือการออกยานยนต์รุ่นใหม่ให้แก่ผู้ผลิตในลำดับต่าง ๆ
ทราบล่วงหน้าประมาณ 1-2 ปี เพื่อให้ผู้ผลิตชิ้นส่วนต่าง ๆ
ได้มีเวลาวางแผนการใช้เครื่องจักรหรือปรับเปลี่ยนสายการผลิตของตน ดังนั้น
เมื่อค่ายรถมีความต้องการเพิ่มกำลังการผลิตหรือมีแผนออกรถรุ่นใหม่
ผู้ประกอบการผลิตชิ้นส่วนรวมถึงโรงประกอบ ยานยนต์และผู้ผลิตแม่พิมพ์
ก็จะเริ่มทยอยส่งคำสั่งซื้อเครื่องจักรที่จำเป็นต้องลงทุนเพิ่มมาที่บริษัท
ซึ่งบริษัทก็จะดำเนินการจัดสรรกำลังการผลิตของบริษัทเพื่อผลิตและส่งมอบสินค้าให้แก่ลูกค้าแต่ละรายต่อไป

นอกจากการใช้งานเครื่องเพรสระบบไฮดรอลิคในสายการผลิตยานยนต์แล้ว
สินค้าในกลุ่มเครนระบบไฮดรอลิคและเครื่องทุ่นแรงระบบไฮดรอลิคก็นับเป็นกลุ่มเครื่องจักรที่มีบทบาทในอุตสาหกรรมยานยนต์เช่นกัน
โดยสินค้าประเภทเครนและเครื่องทุ่นแรงระบบไฮดรอลิคจะถูกนำไปใช้ในศูนย์บริการยานยนต์เพื่อใช้ในงานซ่อมบำรุง
หรือนำไปใช้ในการขนส่งและเคลื่อนย้ายสิ่งของต่าง ๆ เช่น แม่พิมพ์ อุปกรณ์ หรือวัสดุต่าง ๆ
เป็นต้น

แนวโน้มอุตสาหกรรมยานยนต์และชิ้นส่วนยานยนต์

ภาพรวมการเติบโตของอุตสาหกรรมยานยนต์และชิ้นส่วนยานยนต์นั้นเป็นไปตามภาวะเศรษฐกิจของประเทศและเศรษฐกิจโลก
โดยจากสถิติการผลิตและจำหน่ายรถยนต์พบว่า ยอดการผลิตรถยนต์ในปี 2552
มีอัตราการผลิตลดลงถึงร้อยละ 28.19 เมื่อเทียบกับปี 2551
ซึ่งเป็นผลสืบเนื่องมาจากการเกิดวิกฤติทางเศรษฐกิจในประเทศสหรัฐอเมริกาที่ได้ส่งผลกระทบไปลุกลามทั่วโลกและทำให้อุปสงค์จากต่างประเทศลดลง
ประกอบกับปัญหาทางการเมืองในประเทศไทยในช่วงเวลาดังกล่าว
จึงส่งผลให้ยอดการผลิตและจำหน่ายรถยนต์ในปี 2552 หดตัวลง อย่างไรก็ดี
ยอดการผลิตและจำหน่ายรถยนต์ได้เริ่มกลับมาขยายตัวในช่วงไตรมาสที่ 4 ของปี 2552
ภายหลังจากที่สถานการณ์ทางการเมืองในประเทศและภาวะวิกฤติเศรษฐกิจในต่างประเทศเริ่มคลี่คลาย
ส่งผลให้มีความต้องการรถยนต์เพิ่มสูงขึ้นทั้งจากในและต่างประเทศ โดยในปี 2553
ยอดการจำหน่ายรถยนต์มีการขยายตัวถึงร้อยละ 67.30

[]

ในปี 2554
ยอดการผลิตและจำหน่ายรถยนต์ได้รับผลกระทบอีกครั้งจากปัญหาอุทกภัยในประเทศไทยซึ่งส่งผลให้ผู้ผลิตชิ้นส่วนและโรงงานประกอบรถยนต์หลายรายไม่สามารถทำการผลิตได้
ทำให้ยอดผลิตรถยนต์ลดลงตั้งแต่ช่วงเดือนตุลาคม 2554 และถึงจุดต่ำสุดในเดือนพฤศจิกายน 2554
ก่อนจะเริ่มฟื้นตัวอีกครั้งในช่วงในเดือนธันวาคม 2554 โดยมียอดผลิตรถยนต์เพิ่มขึ้นถึงร้อยละ
319.61 เมื่อเปรียบเทียบกับเดือนพฤศจิกายน
และยอดการผลิตยังคงเพิ่มขึ้นต่อเนื่องโดยยอดการผลิตรถยนต์ในปี 2555
ของประเทศไทยมีจำนวนการผลิตถึง 2,428,181คัน เพิ่มขึ้นร้อยละ 66.81 จากปี 2554
นับเป็นตัวเลขการผลิตที่สูงที่สุดตั้งแต่มีการตั้งโรงงานผลิตรถยนต์ในประเทศไทย และติดอันดับ 10
ประเทศที่ผลิตรถยนต์ได้มากที่สุดในโลก

[]

ในส่วนของยอดจําหน่ายรถยนต์ภายในประเทศในปี 2555 นั้นมีจำนวนเท่ากับ 1,434,752 คัน
เพิ่มขึ้นจากปี 2554 ร้อยละ 80.22 โดยรถประเภทที่มียอดจำหน่ายเพิ่มขึ้นสูงสุดได้แก่
รถยนต์นั่งที่มีกระบะและรถยนต์นั่งกึ่งบรรทุก ซึ่งมียอดจําหน่ายเพิ่มขึ้นร้อยละ 180.75 และร้อยละ
92.23 ตามลำดับ สำหรับยอดส่งออกรถยนต์ในปี 2555 ประเทศไทยมีการส่งออกรถยนต์จำนวน
1,020,059 คัน ซึ่งเพิ่มขึ้นเมื่อเทียบกับปี 2554 เท่ากับร้อยละ 38.67

สำหรับแนวโน้มยอดขายรถยนต์ปี 2556
สำหรับตลาดในประเทศยอดขายรถยนต์ในครึ่งปีแรกจะยังคงขยายตัวอันเนื่องจากผลของโครงการรถยนต์คันแรกที่ขยายโอกาสให้กับรถยนต์ที่จองภายในวันที่
31 ธันวาคม 2555 ทำให้บริษัทรถยนต์ต้องผลิตรถยนต์เพื่อส่งมอบตามที่คงค้างจากการจองเอาไว้
ส่วนครึ่งปีหลังเมื่อส่งมอบรถยนต์ครบแล้ว
ยอดขายรถยนต์อาจเข้าสู่ช่วงของการหดตัวอีกครั้งเพราะโครงการรถยนต์คันแรกได้ดึงความต้องการซื้อรถในอนาคตมาใช้ล่วงหน้า
อย่างไรก็ดีการเปิดตัวรถยนต์รุ่นใหม่ที่คาดว่าจะมีอย่างต่อเนื่องและเศรษฐกิจโลกที่เริ่มมีสัญญาณฟื้นตัวขึ้นบ้างน่าช่วยผลักดันการขยายตัวของเศรษฐกิจในประเทศไทยทำให้ภาพรวมทั้งปียอดขายรถยนต์ในประเทศไม่หดตัวลงมาก

สำหรับตลาดส่งออกรถยนต์ไปต่างประเทศในปี 2556
การส่งออกมีแนวโน้มขยายตัวเพราะสภาพเศรษฐกิจโลกมีแนวโน้มฟื้นตัว
ซึ่งบริษัทรถยนต์ในประเทศไทยก็สามารถผลิตรถยนต์เพื่อส่งออกมากขึ้นเพราะยอดขายในประเทศมีแนวโน้มหดตัวลงทำให้บริษัทผลิตรถยนต์สามารถปรับสัดส่วนการผลิตรถยนต์มาผลิตเพื่อส่งออก
โดยรถยนต์รุ่นใหม่ๆที่นำมาผลิตในประเทศไทยก็เป็นรุ่นที่รองรับการส่งออกด้วย
ศูนย์วิจัยกสิกรไทยคาดการว่าการส่งออกรถยนต์ของไทยในปี 2556 น่าจะอยู่ในช่วง 1,230,000
ถึง 1,290,000 คัน หรือขยายตัวประมาณร้อยละ 23 ถึง 29
ซึ่งจะส่งผลให้ยอดผลิตรถยนต์ในประเทศยังขยายตัวได้

อุตสาหกรรมเครื่องใช้ไฟฟ้า

อุตสาหกรรมเครื่องใช้ไฟฟ้ามีการใช้เครื่องเพรสลากขึ้นรูปในการขึ้นรูปชิ้นส่วนที่เป็นโลหะ เช่น
ฝาตู้เย็น และมีการใช้เครื่องเพรสสำหรับการพับขอบ ตัดขอบและเจาะรูชิ้นงาน
สำหรับตัดขอบและเจาะรูชิ้นส่วนพลาสติก เช่น โครงพลาสติกของตู้เย็น

อุตสาหกรรมเครื่องใช้ไฟฟ้าในปี 2554 มีการเติบโตในช่วง 3 ไตรมาสแรก
โดยดัชนีผลผลิตอุตสาหกรรมเครื่องใช้ไฟฟ้า 9 เดือนแรกปี 2554 ปรับตัวเพิ่มขึ้นร้อยละ 6.42
เมื่อเทียบกับ 9 เดือนแรกปี 2553 แต่เนื่องจากเหตุการณ์มหาอุทกภัยในช่วงปลายปี 2554
ได้ส่งผลกระทบต่อห่วงโซ่การผลิตของอุตสาหกรรมอันทำให้เกิดการขาดแคลนชิ้นส่วนและวัตถุดิบในการผลิต
ส่งผลให้โรงงานของอุตสาหกรรมไฟฟ้าหลายแห่งต้องหยุดการผลิตหรือเลื่อนการผลิตออกไป
จึงทำให้ดัชนีผลผลิตอุตสาหกรรมเครื่องใช้ไฟฟ้าในไตรมาส 4 ปรับตัวลดลงถึงร้อยละ 41.87
เมื่อเทียบกับช่วงเวลาเดียวกันในปี 2553 สำหรับในปี 2555
ดัชนีผลผลิตอุตสาหกรรมเครื่องใช้ไฟฟ้าเริ่มมีการปรับตัวเพิ่มขึ้นตั้งแต่ช่วงเดือนธันวาคม 2554
ภายหลังจากที่สถานการณ์มหาอุทกภัยในประเทศเริ่มคลี่คลาย
โดยดัชนีผลผลิตอุตสาหกรรมเครื่องใช้ไฟฟ้าในช่วง 11 เดือนแรกของปี 2555 มีค่าเท่ากับ 124.36
ซึ่งมีการปรับตัวเพิ่มขึ้นเท่ากับร้อยละ 6.30 เมื่อเทียบกับดัชนีในช่วงเดียวกันของปี 2554

สำหรับภาพรวมการผลิตในอุตสาหกรรมเครื่องใช้ไฟฟ้ายังคงมีการขยายตัวอยู่ในเกณฑ์ดี
จากความต้องการเพิ่มขึ้นทั้งตลาดในประเทศและตลาดส่งออกโดยเฉพาะในกลุ่มประเทศอาเซียน
ญี่ปุ่น และสหรัฐอเมริกา โดยในช่วง 11 เดือนแรกของปี 2555 มีมูลค่าส่งออก
21,096.91ล้านเหรียญสหรัฐ ซึ่งปรับตัวเพิ่มขึ้นเท่ากับร้อยละ 3.49
เมื่อเทียบกับช่วงเดียวกันของปีก่อน

สำหรับปี 2556 สถาบันไฟฟ้าและอิเล็กทรอนิกส์คาดการณ์ว่า
การผลิตเครื่องใช้ไฟฟ้าจะมีการเพิ่มขึ้นเล็กน้อยเท่ากับ 0.50 เมื่อเทียบกับปี 2555
และการส่งออกเครื่องใช้ไฟฟ้าจะมีแนวโน้มปรับตัวเพิ่มขึ้นเล็กน้อยร้อยละ 1.56 เนื่องจากตลาดใหญ่
อย่างเช่น สหรัฐอเมริกาเริ่มฟื้นตัว
ส่วนตลาดยุโรปและตลาดอาเซียนมีแนวโน้มชะลอตัวลงเนื่องจากวิกฤติเศรษฐกิจยุโรป ยังไม่จบ
อย่างไรก็ดี
เครื่องใช้ไฟฟ้าน่าจะได้รับอานิสงค์จากกำลังซื้อภายในประเทศที่เพิ่มขึ้นจากการปรับขึ้นค่าจ้างเป็น
300 บาท

อุตสาหกรรมเครนระบบไฮดรอลิค

บริษัทมีสัดส่วนรายได้จากการจำหน่ายเครนระบบไฮดรอลิคในปี 2554 และ ปี 2555 เท่ากับร้อยละ
27.75 และร้อยละ 16.23 ตามลำดับ
โดยเครนระบบไฮดรอลิคถูกนำไปใช้ในหลายอุตสาหกรรมที่หลากหลาย เช่น อุตสาหกรรมแปรรูปไม้
อุตสาหกรรมเหล็ก อุตสาหกรรมก่อสร้าง และ อุตสาหกรรมเกษตรแปรรูป เป็นต้น

เนื่องจากเครนระบบไฮดรอลิคถูกใช้ในการคีบเพื่อขนย้ายสิ่งของ
ดังนั้นเครนระบบไฮดรอลิคของบริษัทจึงไม่ได้นำไปใช้ในอุตสาหกรรมใดอุตสาหกรรมหนึ่งเป็นพิเศษ
โดยหากอุตสาหกรรมใดอุตสาหกรรมหนึ่งมีการเติบโตช้า
บริษัทก็สามารถขายเครนระบบไฮดรอลิคให้แก่อุตสาหกรรมอื่นได้ โดยบริษัทมองแนวโน้มว่า
อุตสาหกรรมแปรรูปไม้และ อุตสาหกรรมก่อสร้าง
มีการเติบโตสูงและมีความต้องการเครนระบบไฮดรอลิค

4.3 การจัดหาวัตถุดิบและผลิตภัณฑ์

4.3.1. กำลังการผลิตและปริมาณการผลิต

ปัจจุบันบริษัทมีโรงงาน 2 แห่ง โดยมีสถานที่ตั้งอยู่ที่จังหวัดชลบุรีทั้งหมด
กำลังการผลิตของโรงงานแต่ละแห่งเป็นดังนี้

โรงงานแห่งที่ 1 กำลังการผลิตเครื่องเพรสระบบไฮดรอลิค

  --------------------------- ----------- ----------- -------------- ------------
                              ปี 2552      ปี 2553      ปี 2554         ปี 2555

  กำลังการผลิตสูงสุด(ตัน/ปี)^(1/)   1,800       1,908       2,003          2,003

  ปริมาณการผลิตจริง(ตัน/ปี) ^(2/)  444         1,332       2,003          2,003

  อัตราการใช้กำลังการผลิต         24.67%      69.81%      100.00%^(3/)   100.00%
  --------------------------- ----------- ----------- -------------- ------------

1/ กำลังการผลิตสูงสุดต่อปีคำนวณมาจากน้ำหนักโดยเฉลี่ยของเครื่องเพรสระบบไฮดรอลิคประมาณ
40 ตัน/เครื่อง คูณกับจำนวนเครื่องโดยเฉลี่ยที่บริษัทสามารถผลิตได้ต่อปี
โดยอยู่ภายใต้สมมุติฐานที่ว่าบริษัทมีชั่วโมงทำงาน 10.5 ชั่วโมง/วัน (รวมการทำงานล่วงเวลา
2.5 ชั่วโมง)

2/ ปริมาณการผลิตจริง คำนวณมาจากน้ำหนักของเครื่องเพรสระบบไฮดรอลิคที่ผลิตได้ในแต่ละปี

3/
กำลังการผลิตของบริษัทเต็มภายใต้ข้อจำกัดบนพื้นที่ปัจจุบันเพราะพื้นที่สำหรับวางชิ้นงานในกระบวนการเชื่อมและกระบวนการประกอบเครื่องเพรสระบบไฮดรอลิคเต็ม
ทำให้บริษัทไม่สามารถผลิตเครื่องเพรสระบบไฮดรอลิคเพิ่มเติมแม้จะเพิ่มคนหรือเครื่องเชื่อมก็ตาม

โรงงานแห่งที่ 2 กำลังการผลิตเครนและเครื่องทุ่นแรงระบบไฮดรอลิค

  --------------------------- ----------- ----------- --------------- ------------
                              ปี 2552      ปี 2553      ปี 2554          ปี 2555

  กำลังการผลิตสูงสุด(ตัน/ปี)^(1/)   1,008       1,011       1,083           1,093

  ปริมาณการผลิตจริง(ตัน/ปี) ^(2/)  840         903         1,012           920

  อัตราการใช้กำลังการผลิต         83.33%      89.32%      93.44%          84.17%
  --------------------------- ----------- ----------- --------------- ------------

1/
กำลังการผลิตสูงสุดต่อปีคำนวณมาจากน้ำหนักโดยเฉลี่ยของเครนและเครื่องทุ่นแรงระบบไฮดรอลิคที่บริษัทสามารถผลิตได้โดยเฉลี่ย
คูณกับจำนวนเครื่องโดยเฉลี่ยที่บริษัทสามารถผลิตได้ต่อปี โดยเครนมีน้ำหนักเฉลี่ย 4.6
ตัน/เครื่องและ เครื่องทุ่นแรงระบบไฮดรอลิคมีน้ำหนักเฉลี่ย 0.4 ตัน/เครื่อง
โดยอยู่ภายใต้สมมุติฐานที่ว่าบริษัทมีชั่วโมงทำงาน 10.5 ชั่วโมง/วัน (รวมการทำงานล่วงเวลา
2.5 ชั่วโมง)

2/ ปริมาณการผลิตจริง
คำนวณมาจากน้ำหนักของเครนระบบไฮดรอลิคและเครื่องทุ่นแรงระบบไฮดรอลิคที่ผลิตได้ในแต่ละปี

ปัจจุบันบริษัทใช้กำลังการผลิตสำหรับเครื่องจักรระบบไฮดรอลิคของโรงงาน1
อย่างเต็มกำลังการผลิตแล้ว
ผู้บริหารจึงมีนโยบายว่าจ้างให้บุคคลภายนอกช่วยในการเชื่อมโลหะตั้งแต่ปี 2554
และหลังจากโรงงานใหม่เปิดดำเนินการ
บริษัทคาดว่าจะมีกำลังการผลิตเพิ่มขึ้นจากปัจจุบันประมาณร้อยละ 60

4.3.2 การผลิตและกระบวนการผลิต

[]

[]

[]

  ขั้นตอนในการผลิตเครื่องเพรสมีดังนี้

1.  การรับคำสั่งการผลิตและวางแผนการผลิต : เมื่อบริษัทได้รับคำสั่งซื้อจากลูกค้า
    ฝ่ายขายและการตลาดจะส่งข้อมูลให้ฝ่ายวางแผนการผลิตเพื่อตรวจสอบความต้องการของลูกค้าแล้วนำมาวางแผนกระบวนการผลิต
    ตั้งแต่การจัดซื้อวัตถุดิบ การผลิตชิ้นส่วน การประกอบเครื่องเพรสระบบไฮดรอลิค
    การตรวจสอบคุณภาพ และการส่งมอบสินค้าให้ลูกค้า

2.  การออกแบบและปรับปรุงแบบ :
    ฝ่ายวิศวกรรมจะนำความต้องการของลูกค้ามาเทียบกับแบบมาตรฐาน โดย

    1.  ความต้องการตรงกับแบบมาตรฐาน
        ฝ่ายวิศวกรรมจะทำสำเนาแบบส่งให้ฝ่ายวางแผนเพื่อดำเนินการผลิต

    2.  ความต้องการของลูกค้าไม่ตรงกับแบบมาตรฐาน เช่น
        ลูกค้าต้องการหน้าโต๊ะของเครื่องเพรสระบบไฮดรอลิคที่มีขนาดต่างไปจากแบบมาตรฐาน
        ฝ่ายวิศวกรรมจะทำการปรับแบบเพื่อให้ตรงกับความต้องการของลูกค้าและทดสอบความแข็งแรงเพื่อให้มั่นใจว่าสามารถนำไปใช้งานได้จริง
        และมีการออกแบบ Manifold Block Valve
        ใหม่เพื่อรองรับการแบบของเครื่องเพรสที่เปลี่ยนไป โดยในการออกแบบ Manifold
        Block Valve
        จะต้องมีการออกแบบเส้นทางและปริมาณการไหลของน้ำมันไฮดรอลิคเพื่อให้เครื่องเพรสระบบ
        ไฮดรอลิคสามารถเคลื่อนที่ได้ตามที่กำหนด

3.  การสั่งการผลิต:
    ฝ่ายวางแผนนำแบบจากวิศวกรรมมาออกใบสั่งผลิตให้ฝ่ายผลิตในบริษัททำการผลิตหรือจ้างบริษัทภายนอกให้ทำการผลิตบางส่วน

4.  การผลิต : การผลิตเครื่องจักรไฮดรอลิคนั้น
    ประกอบด้วยส่วนงานที่บริษัทดำเนินการผลิตเองและส่วนงานที่บริษัทว่าจ้างบุคคลภายนอกทำ
    (Out Source) ดังนี้

1.  ส่วนงานที่บริษัทดำเนินการผลิตเอง คิดเป็นร้อยละ 70
    ของการผลิตเนื่องจากบริษัทมีนโยบายในการผลิตชิ้นส่วนที่สำคัญของเครื่องจักรด้วยตนเอง
    เพื่อควบคุมคุณภาพและต้นทุน และสามารถพัฒนาให้ตอบสนองความต้องการของลูกค้าได้ ดังนั้น
    ขั้นตอนการผลิตชิ้นส่วนที่บริษัทดำเนินการผลิตเองจึงเป็นชิ้นส่วนที่มีความซับซ้อน
    ต้องการความแม่นยำและเที่ยงตรงสูง เช่น
    การผลิตชิ้นส่วนเหล็กที่นำมาประกอบกันจะมีความคลาดเคลื่อนได้ในระดับไมโครเมตร
    เพื่อให้ความเที่ยงตรงในการทำงานสูงเพียงพอกับการใช้งาน เป็นต้น

    -   การตัดและเชื่อมโลหะ เป็นการนำโลหะมาตัดให้ได้รูปทรงที่ต้องการ
        จากนั้นนำโลหะที่ได้ขนาดแล้วนั้นไปทำการแปรรูปโลหะหรือนำมาทำการเชื่อมเข้าด้วยกันให้เป็นโครงสร้างของเครื่องจักรไฮดรอลิค

    -   การแปรรูปโลหะ
        เป็นการสร้างชิ้นส่วนของเครื่องจักรไฮดรอลิคโดยการใช้เครื่องจักรต่างๆ
        อย่างเช่นการผลิตหน้าโต๊ะของเครื่องเพรสไฮดรอลิค
        มีการใช้เครื่องกัดเพื่อทำผิวหน้าของเหล็กให้เรียบ และกัดร่องให้ได้ขนาดที่ต้องการ
        เป็นต้น

    -   การผลิต Manifold Block Valve เนื่องจากเป็น know how
        ที่สำคัญในการควบคุมเครื่องเพรสระบบไฮดรอลิค โดยในการผลิต Manifold Block
        Valve จะใช้โปรแกรม G-Code
        สั่งเครื่องกัดทำการเจาะรูภายในก้อนโลหะเพื่อใช้เป็นเส้นทางไหลของน้ำมันไฮดรอลิคซึ่งการเจาะนี้จะต้องมีความแม่นยำสูงมากเพราะหากคลาดเคลื่อน
        รูที่เจาะอาจทะลุถึงกันทำให้น้ำมันไม่ไหลตามที่ได้รับการออกแบบเอาไว้ทำให้ไม่สามารถใช้งานได้ตามที่กำหนด

2.  ส่วนงานที่ว่าจ้างบุคคลภายนอก คิดเป็นร้อยละ 30 ของการผลิต
    บริษัทมีนโยบายในการว่าบริษัทภายนอกในขั้นตอนการผลิตที่บริษัทไม่สามารถทำได้หรือกำลังการผลิตไม่พอ
    โดยบริษัทจะส่งพนักงานไปให้คำแนะนำการผลิตและตรวจสอบคุณภาพของงานก่อนรับมอบงานที่ว่าจ้างและนำไปใช้งานจริง
    ลักษณะของงานดังกล่าวได้แก่

    -   การชุบแข็ง เป็นการนำเหล็กไปผ่านกระบวนการชุบแข็งเพื่อเพิ่มความแข็งแรง เช่น
        หมุดกำหนดตำแหน่ง( Locating pin) เป็นต้น

    -   การอบคลายเครียดเหล็ก เพื่อให้คุณสมบัติของเหล็กสม่ำเสมอ ไม่เสียรูปเมื่อนำไปใช้งาน

5.  การประกอบ : หลังจากได้ชิ้นส่วนของเครื่องจักรตามที่ต้องการ
    ทั้งจากการผลิตเองในบริษัทและว่าจ้างบุคคลภายนอกผลิต รวมถึงชิ้นส่วนสำเร็จรูปที่ซื้อมา
    บริษัทจะดำเนินการนำชิ้นส่วนต่าง ๆ มาประกอบเข้าด้วยกันเป็นเครื่องจักรระบบไฮดรอลิค

6.  การตรวจสอบคุณภาพ :
    ฝ่ายตรวจสอบคุณภาพจะดำเนินการตรวจสอบคุณภาพของชิ้นส่วนก่อนทำการประกอบและทำการตรวจสอบการทำงานของเครื่องจักรไฮดรอลิคหลังทำการประกอบเสร็จแล้ว
    ตัวอย่างของสิ่งที่ทำการตรวจสอบ เช่น
    เครื่องเพรสระบบไฮดรอลิคมีการตรวจสอบความราบของหน้าโต๊ะ
    ความเที่ยงตรงในการทำงานของเครื่องเพรสระบบไฮดรอลิค การทำงานของอุปกรณ์นิรภัย
    เป็นต้น นอกจากนี้ในกรณีของเครื่องจักรระบบไฮดรอลิคที่นำไปติดตั้งที่สถานที่ของลูกค้า
    บริษัทมีการตรวจสอบคุณภาพและการทำงานหลังติดตั้งแล้วเสร็จอีกด้วย

เครนระบบไฮดรอลิค

[]

  ขั้นตอนในการผลิตเครนระบบไฮดรอลิคมีดังนี้

1.  การรับคำสั่งการผลิตและวางแผนการผลิต : เมื่อบริษัทได้รับคำสั่งซื้อจากลูกค้า
    ฝ่ายขายและการตลาดจะส่งข้อมูลให้ฝ่ายวางแผนการผลิตเพื่อตรวจสอบความต้องการของลูกค้าแล้วนำมาวางแผนกระบวนการผลิต
    ตั้งแต่การจัดซื้อวัตถุดิบ การผลิตชิ้นส่วน การประกอบเครนระบบไฮดรอลิค
    การตรวจสอบคุณภาพ และการส่งมอบสินค้าให้ลูกค้า
    โดยชิ้นส่วนของเครนส่วนใหญ่จะเป็นชิ้นส่วนสำเร็จรูปซึ่งผลิตเอาไว้ตามประมาณการของฝ่ายขายและการตลาด
    สามารถนำมาประกอบได้เลย ยกเว้นส่วนแท่นวางเครนซึ่งต้องทำใหม่ตามชนิดและขนาดของรถ
    และส่วนหัวคีบซึ่งผลิตตามความต้องการของลูกค้า

2.  การจัดทำแบบ :
    ฝ่ายวิศวกรรมจะนำแบบมาตรฐานของส่วนต่างๆมาประกอบกันตามความต้องการของลูกค้า เช่น
    ถ้าลูกค้าต้องการเครนติดรถสำหรับยกคนขึ้นไปซ่อมสายไฟฟ้า
    ก็จะเอาแบบของแท่นวางรถตามชนิดของลูกค้า รวมกับแบบของเครนและแบบของกระเช้า
    เป็นต้น

3.  การสั่งการผลิต:
    ฝ่ายวางแผนนำแบบจากวิศวกรรมมาออกใบสั่งผลิตให้ฝ่ายผลิตในบริษัททำการผลิตหรือจ้างบริษัทภายนอกให้ทำการผลิตบางส่วน

4.  การผลิต : การผลิตเครนระบบไฮดรอลิคนั้น
    ประกอบด้วยส่วนงานที่บริษัทดำเนินการผลิตเองและส่วนงานที่บริษัทว่าจ้างบุคคลภายนอกทำ
    (Out Source) ดังนี้

1.  ส่วนงานที่บริษัทดำเนินการผลิตเอง

    -   การตัดและเชื่อมโลหะ เป็นการนำโลหะมาตัดให้ได้รูปทรงที่ต้องการ
        จากนั้นนำโลหะที่ได้ขนาดแล้วนั้นไปทำการแปรรูปโลหะหรือนำมาทำการเชื่อมเข้าด้วยกันให้เป็นโครงสร้างของเครน
        ไฮดรอลิค

    -   การแปรรูปโลหะ
        เป็นการสร้างชิ้นส่วนของเครื่องจักรไฮดรอลิคโดยการใช้เครื่องจักรต่างๆ
        อย่างเช่นการผลิตฐานเครน เสาเครน เป็นต้น

2.  ส่วนงานที่ว่าจ้างบุคคลภายนอก คิดเป็นร้อยละ 20 ของการผลิต
    บริษัทมีนโยบายในการว่าบริษัทภายนอกในขั้นตอนการผลิตที่บริษัทไม่สามารถทำได้หรือกำลังการผลิตไม่พอ
    โดยบริษัทจะส่งพนักงานไปให้คำแนะนำการผลิตและตรวจสอบคุณภาพของงานก่อนรับมอบงานที่ว่าจ้างและนำไปใช้งานจริง
    ลักษณะของงานดังกล่าวได้แก่

    -   การชุบแข็ง เป็นการนำเหล็กไปผ่านกระบวนการชุบแข็งเพื่อเพิ่มความแข็งแรง

5.  การประกอบ : หลังจากได้ชิ้นส่วนของเครื่องจักรตามที่ต้องการ
    ทั้งจากการผลิตเองในบริษัทและว่าจ้างบุคคลภายนอกผลิต รวมถึงชิ้นส่วนสำเร็จรูปที่ซื้อมา
    บริษัทจะดำเนินการนำชิ้นส่วนต่าง ๆ มาประกอบเข้าด้วยกันเป็นเครนระบบไฮดรอลิค

6.  การตรวจสอบคุณภาพ :
    ฝ่ายตรวจสอบคุณภาพจะดำเนินการตรวจสอบคุณภาพของชิ้นส่วนก่อนทำการประกอบและทำการตรวจสอบการทำงานของเครนระบบไฮดรอลิคหลังทำการประกอบเสร็จแล้ว
    เช่น ความสามารถในการยกของและการยืดของเครน เป็นต้น

เครื่องทุ่นแรงระบบไฮดรอลิค

[]

  ขั้นตอนในการผลิตเครื่องทุ่นแรงไฮดรอลิคมีดังนี้

1.  การวางแผนการผลิตตามตัวเลขคาดการณ์ของฝ่ายขายและการตลาด :
    ฝ่ายขายและการตลาดจะส่งข้อมูลประมาณการยอดขายมาให้ฝ่ายวางแผนการผลิตเพื่อตรวจสอบความต้องการของลูกค้าแล้วนำมาวางแผนกระบวนการผลิต
    ตั้งแต่การจัดซื้อวัตถุดิบ การผลิตชิ้นส่วน การประกอบเครื่องทุ่นแรงระบบไฮดรอลิค
    การตรวจสอบคุณภาพ และการส่งมอบสินค้าให้ลูกค้า

2.  การสั่งการผลิต:
    ฝ่ายวางแผนออกใบสั่งผลิตให้ฝ่ายผลิตในบริษัททำการผลิตหรือจ้างบริษัทภายนอกให้ทำการผลิตบางส่วน

3.  การผลิต : การผลิตเครื่องจักรไฮดรอลิคนั้น
    ประกอบด้วยส่วนงานที่บริษัทดำเนินการผลิตเองและส่วนงานที่บริษัทว่าจ้างบุคคลภายนอกทำ
    (Out Source) ดังนี้

  3.1 ส่วนงานที่บริษัทดำเนินการผลิตเอง คิดเป็นประมาณร้อยละ 65
  ของการผลิตเนื่องจากบริษัทมีนโยบายในการผลิตชิ้นส่วนที่สำคัญของเครื่องจักรด้วยตนเอง
  เพื่อควบคุมคุณภาพและต้นทุน และสามารถพัฒนาให้ตอบสนองความต้องการของลูกค้าได้

-   การตัดและเชื่อมโลหะ เป็นการนำโลหะมาตัดให้ได้รูปทรงที่ต้องการ
    จากนั้นนำโลหะที่ได้ขนาดแล้วนั้นไปทำการแปรรูปโลหะหรือนำมาทำการเชื่อมเข้าด้วยกันให้เป็นโครงสร้างของเครื่องจักรไฮดรอลิค

-   การแปรรูปโลหะ เป็นการสร้างชิ้นส่วนของเครื่องจักรไฮดรอลิคโดยการใช้เครื่องจักรต่างๆ

  3.2 ส่วนงานที่ว่าจ้างบุคคลภายนอก คิดเป็นประมาณร้อยละ 35 ของการผลิต
  บริษัทมีนโยบายในการว่าบริษัทภายนอกในขั้นตอนการผลิตที่บริษัทไม่สามารถทำได้หรือกำลังการผลิตไม่พอ
  โดยบริษัทจะส่งพนักงานไปให้คำแนะนำการผลิตและตรวจสอบคุณภาพของงานก่อนรับมอบงานที่ว่าจ้างและนำไปใช้งานจริง
  ลักษณะของงานดังกล่าว

4.  การประกอบ : หลังจากได้ชิ้นส่วนของเครื่องจักรตามที่ต้องการ
    ทั้งจากการผลิตเองในบริษัทและว่าจ้างบุคคลภายนอกผลิต รวมถึงชิ้นส่วนสำเร็จรูปที่ซื้อมา
    บริษัทจะดำเนินการนำชิ้นส่วนต่าง ๆ มาประกอบเข้าด้วยกันเป็นเครื่องทุ่นแรงระบบไฮดรอลิค

5.  การตรวจสอบคุณภาพ :
    ฝ่ายตรวจสอบคุณภาพจะดำเนินการตรวจสอบคุณภาพของชิ้นส่วนก่อนทำการประกอบและทำการตรวจสอบการทำงานของเครื่องทุ่นแรงระบบไฮดรอลิคหลังทำการประกอบเสร็จแล้ว
    เช่น ความสามารถในการยกมอเตอร์ไซด์ของแท่นยกมอเตอร์ไซด์ เป็นต้น

4.3.3 การจัดหาวัตถุดิบและผลิตภัณฑ์

บริษัทมีการจัดหาวัตถุดิบ ชิ้นส่วน และผลิตภัณฑ์จากทั้งในประเทศและต่างประเทศ ดังนี้

4.3.3.1 วัตถุดิบและชิ้นส่วนสำเร็จรูปเพื่อใช้ในการผลิต บริษัทมีการซื้อวัตถุดิบและชิ้นส่วนสำเร็จรูป
รวมถึงวัสดุสิ้นเปลืองต่าง ๆ
เพื่อนำไปใช้ในการเครื่องจักรระบบไฮดรอลิคคิดเป็นสัดส่วนประมาณร้อยละ 95
ของมูลค่าการซื้อวัตถุดิบและผลิตภัณฑ์ทั้งหมด ดังนี้

[][][]

1)  วัตถุดิบ : วัตถุดิบหลักที่ใช้ในกระบวนการผลิตของบริษัทได้แก่เหล็กประเภทต่างๆ เช่น
    เหล็กแผ่น เหล็กฉาก เหล็กเพลา เป็นต้น โดยบริษัทจะนำเหล็กประเภทต่างๆ
    ดังกล่าวมาทำการแปรรูป เช่น การตัด การเชื่อม การกัด เป็นต้น
    เพื่อให้ได้รูปทรงและโครงสร้างตามที่ต้องการ เหล็กที่บริษัทนำใช้เป็นวัตถุดิบนั้นแบ่งได้เป็น 2
    ประเภทหลัก คือ

    1.  เหล็กแบบมาตรฐาน ซึ่งสามารถเลือกซื้อกับผู้จัดจำหน่ายในประเทศไทยได้ทั่วไป
        การจัดซื้อเหล็กประเภทนี้บริษัทจะสั่งซื้อจากผู้จัดจำหน่ายเหล็กภายในประเทศโดยมีการเปรียบเทียบราคากับผู้จัดจำหน่าย
        2 – 3 รายขึ้นไป เพื่อให้ได้เหล็กที่มีคุณภาพและราคาที่เหมาะสม

    2.  เหล็กแบบพิเศษ
        ได้แก่เหล็กที่มีความหนาหรือความกว้างเป็นพิเศษซึ่งส่วนใหญ่ไม่มีการผลิตในประเทศไทย
        บริษัทจะซื้อเหล็กขนาดพิเศษจากต่างประเทศโดยตรง เช่นประเทศจีน เป็นต้น
        ซึ่งจะมีราคาที่ถูกกว่าการสั่งซื้อผ่านผู้จัดจำหน่ายที่นำเข้ามาจากต่างประเทศ

  ในการสั่งซื้อเหล็กสำหรับผลิตเครื่องเพรสระบบไฮดรอลิค
  บริษัทจะสั่งซื้อเมื่อได้รับคำสั่งซื้อจากลูกค้า
  ส่วนการสั่งซื้อเหล็กสำหรับการผลิตเครนและเครื่องทุ่นแรงระบบไฮดรอลิคนั้น
  บริษัทจะมีการสั่งซื้อล่วงหน้าในปริมาณที่สามารถผลิตเป็นสินค้าเพื่อจำหน่ายได้ในระยะเวลา 1
  เดือน

  ชิ้นส่วนสำเร็จรูป : ชิ้นส่วนสำเร็จรูปที่ใช้ในเครื่องจักรระบบไฮดรอลิค ได้แก่ สายไฮดรอลิค
  วาล์วไฮดรอลิค มอเตอร์ สายไฟ เป็นต้น
  โดยส่วนใหญ่บริษัทจะจัดซื้อชิ้นส่วนสำเร็จรูปดังกล่าวจากผู้ผลิตหรือผู้จัดจำหน่ายในประเทศโดยจะมีการสอบเทียบราคาทุกครั้ง

  วัสดุสิ้นเปลือง : วัสดุสิ้นเปลือง เช่น ลวดเชื่อม ดอกสว่าน น้ำมันไฮดรอลิค เป็นต้น
  บริษัทจะจัดซื้อวัสดุสิ้นเปลืองจากร้านค้าจัดจำหน่ายทั่วประเทศไทย
  โดยการจัดซื้อจะมีการสอบเทียบราคาทุกครั้ง

  4.3.3.2 ผลิตภัณฑ์สำเร็จรูปที่ซื้อมาเพื่อจำหน่ายต่อ ได้แก่
  วาล์วและเครื่องทุ่นแรงระบบไฮดรอลิคบางประเภทเพื่อจำหน่าย
  ซึ่งปัจจุบันบริษัทได้รับการแต่งตั้งให้เป็นตัวแทนจำหน่ายวาล์วระบบไฮดรอลิค ยี่ห้อ Yuci-Yuken
  จากประเทศสาธารณรัฐประชาชนจีน เพื่อจำหน่ายในประเทศไทย

4.4 งานที่ยังไม่ส่งมอบ

ณ วันที่ 31 ธันวาคม 2555 บริษัทมีงานที่ได้รับคำสั่งซื้อ ซึ่งคาดว่าจะรับรู้รายได้ภายในปี 2556
โดยสามารถสรุปได้ดังนี้

+-----------------------+------------+----------------+---------------+
| ประเภทสินค้าและบริการ    | มูลค่ารวม    | ม              |               |
|                       |            | ูลค่างานที่จะส่งมอบ |               |
|                       | (ล้านบาท)   | (ล้านบาท)       |               |
+-----------------------+------------+----------------+---------------+
|                       |            | Q1/56          | Q2/56         |
+-----------------------+------------+----------------+---------------+
| 1. เครื่องเพรส          | 252        | 123            | 129           |
+-----------------------+------------+----------------+---------------+
| 2. เครน               | 44         | 36             | 8             |
+-----------------------+------------+----------------+---------------+
| 3. เครื่องทุ่นแรง         | 7          | 7              | -             |
+-----------------------+------------+----------------+---------------+
| 4.อื่นๆ                 | 5          | 5              | -             |
+-----------------------+------------+----------------+---------------+
| 5.                    | 15         | 14             | 1             |
| บ                     |            |                |               |
| ริการซ่อมและดูแลเครื่องจักร |            |                |               |
+-----------------------+------------+----------------+---------------+
| 6. การแปรรูปโลหะ       | 20         | 2              | 18            |
+-----------------------+------------+----------------+---------------+
| รวม                   | 343        | 187            | 156           |
+-----------------------+------------+----------------+---------------+

4.5 ผลกระทบสิ่งแวดล้อม

บริษัทเห็นความสำคัญในการรักษาสิ่งแวดล้อม
ดังนั้นบริษัทจึงดูแลปัจจัยที่อาจส่งผลต่อสิ่งแวดล้อมและควบคุมไม่ให้ส่งผลกระทบ ดังนี้

1)  มลภาวะด้านเสียง ขั้นตอนในการผลิตบางขั้นตอน เช่น การตีเหล็ก
    อาจสร้างเสียงดังซึ่งจะรบกวนผู้พักอาศัยบริเวณที่ตั้งของโรงงานได้
    เพื่อเป็นการสร้างสัมพันธ์อันดีกับผู้อาศัย
    บริษัทจึงย้ายกระบวนการผลิตที่สร้างเสียงดังให้อยู่ห่างจากบริเวณพักอาศัยให้มากที่สุดและกำหนดให้หยุดกระบวนการผลิตที่สร้างเสียงดังไม่เกินเวลา
    20.00 น

2)  ของเสียจากการผลิต เช่น เศษเหล็ก น้ำมันไฮดรอลิค
    บริษัทขายของเสียเหล่านี้ให้แก่ผู้รับซื้อซึ่งได้รับการอนุญาตในการประกอบกิจการเกี่ยวกับการนำผลิตภัณฑ์อุตสาหกรรมที่ไม่ใช้แล้วหรือของเสียจากโรงงานมาผลิตเป็นวัตถุดิบหรือผลิตภัณฑ์ใหม่โดยผ่านกรรมวิธีการผลิตทางอุตสาหกรรมจากกรมโรงงานอุตสาหกรรม

ทั้งนี้ ตั้งแต่เปิดโรงงานมา
บริษัทไม่เคยมีข้อพิพาทหรือถูกฟ้องร้องเกี่ยวกับการสร้างผลกระทบต่อสิ่งแวดล้อมและไม่เคยได้รับการตักเตือนหรือปรับจากหน่วยงานของรัฐตามกฎหมายที่บริษัทต้องปฏิบัติตามอันได้แก่พระราชบัญญัติโรงงาน
พ.ศ.2535 และพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ.2535
นอกจากทำตามกฎหมายสิ่งแวดล้อมแล้ว บริษัทยังได้รับการรับรองมาตรฐาน ISO14001:2004
ในหัวข้อ manufacture of hydraulic machineries
จากความมุ่งมั่นที่จะลดผลกระทบต่อสิ่งแวดล้อมให้มากยิ่งขึ้น